pythainlp/thai-wiki-dataset-v4 huggingface dataset:
สโมสรฟุตบอลปากน้ำโพ

สโมสรฟุตบอลปากน้ำโพ หรือเรียกสั้นๆว่า ปากน้ำโพ เอฟซี เป็นสโมสรฟุตบอลซึ่งเป็นตัวแทนทีมฟุตบอลของมหาวิทยาลัยราชภัฏนครสวรรค์ ในปัจจุบันแข่งขันในไทยแลนด์ เซมิโปรลีก โซนภาคเหนือ ฉายาของสโมสรปากน้ำโพ คือมังกรทอง ซึ่งเป็นการละเล่นที่มีชื่อเสียงของเมืองปากน้ำโพ (อ. เมืองนครสวรรค์)แต่มักถูกเข้าใจผิดว่ามีฉายาว่า "เด็กปากน้ำโพ" หรือ "สิงห์ปากน้ำโพ"ปากน้ำโพ-NSRU มีสีประจำสโมสรคือสีเขียว-เหลืองเป็นสีเดียวกับสีประจำมหาวิทยาลัยราชภัฏนครสวรรค์ และจากการที่ปากน้ำโพ เอ็นเอสอาร์ยู เป็นทีมฟุตบอลตัวแทนระดับมหาวิทยาลัยจึงมีกลุ่มแฟนคลับไม่มากนัก นอกจากแฟนคลับของสโมสรแล้ว กลุ่ม "สิงโตแดง แฟนคลับ" ยังร่วมเป็นแฟนคลับของสโมสรฟุตบอลปากน้ำโพ เอ็นเอสอาร์ยู ด้วยในฤดูกาล 2555 สโมสรฟุตบอลปากน้ำโพ เอ็นเอสอาร์ยูได้ย้ายจากโซนกรุงเทพฯและปริมณฑลมาแข่งขันในโซนภาคเหนือ แฟนคลับกลุ่มหนึ่งจึงได้แยกตัวออกไปสร้างกลุ่มแฟนคลับของสโมสรฟุตบอลปากน้ำโพ เอ็นเอสอาร์ยูอย่างเป็นเอกเทศ 
ปัจจุบันสโมสรฟุตบอลปากน้ำโพ ยังเป็นสโมสรระดับกึ่งอาชีพ
ประวัติ.
สโมสรฟุตบอลมหาวิทยาลัยราชภัฏนครสวรรค์เป็นสโมสรฟุตบอลที่ใช้นักแตะจากท้องถิ่นเป็นหลักโดยเฉพาะนักฟุตบอลที่เป็นนักศึกษาของมหาวิทยาลัย สโมสรเริ่มส่งทีมเข้าแข่งในรายการฟุตบอลถ้วยพระราชทาน และได้สิทธิ์เข้าแข่งขันฟุตบอลดิวิชั่น 2 ในโซนกรุงเทพฯและปริมณฑลจากการได้ตำแหน่งรองชนะเลิศฟุตบอลชิงถ้วยพระราชทานประเภท ข ในปี พ.ศ. 2551 ซึ่งถือว่าเป็นสโมสรจากต่างจังหวัดเพียงสโมสรเดียวในในโซนกรุงเทพฯและปริมณฑล
ในปี 2554 ได้เปลี่ยนชื่อสโมสรเป็น ปากน้ำโพ-มหาวิทยาลัยราภัฏนครสวรรค์ และสโมสรฟุตบอลปากน้ำโพ เอ็นเอสอาร์ยู ในเวลาต่อมา ในฤดูกาลนี้เอง พิษณุ งามสงวน กองหน้าตัวเก่งของสโมสรได้เซ็นสัญญาย้ายจาสโมสรฟุตบอลปากน้ำโพ เอ็นเอสอาร์ยู สู่สโมสรฟุตบอลมหาวิทยาลัยเกษตรศาสตร์ด้วยค่าตัว 50,000 บาท ถือเป็นครั้งแรกของวงการฟุตบอลอาชีพในจังหวัดนครสวรรค์ที่มีการโอนย้ายแบบมีค่าตัว 
ฤดูกาล 2012 (พ.ศ. 2555) สโมสรได้ย้ายมาทำการแข่งขันในโซนภาคเหนือ
ในฤดูกาล 2013 (พ.ศ. 2556) สโมสรได้ย้ายมาทำการแข่งขันในโซนกรุงเทพฯ และภาคกลาง
สี่แควดาร์บี้.
ตั้งแต่มีระบบลีกอาชีพใน พ.ศ. 2542 สโมสรฟุตบอลปากน้ำโพ เอ็นเอสอาร์ยู และสโมสรฟุตบอลจังหวัดนครสวรรค์ ไม่เคยแข่งขันในลีกเดียวกันเลย จนกระทั่งในฤดูกาล 2555 สโมสรฟุตบอลปากน้ำโพ เอ็นเอสอาร์ยู ได้ย้ายเข้ามาแข่งขันในลีกภูมิภาค ดิวิชั่น 2 กลุ่มภาคเหนือ จึงทำให้เกิดการแข่งขันดาร์บี้แมทช์ขึ้นเป็นครั้งแรก ในวันที่ 4 มีนาคม 2555 โดยการแข่งขันนี้ยังไม่มีชื่อเรียกอย่างเป็นทางการ แต่ว่ามีการเรียกขานกันในหมู่แฟนคลับว่า "สี่แควดาร์บี้" แต่ก็มีอีกส่วนหนึ่งเรียกว่า เจ้าพระยาดาร์บี้ ด้วย ในฤดูกาล 2556 สโมสรฟุตบอลปากน้ำโพ เอ็นเอสอาร์ยูย้ายไปแข่งขันในกรุงเทพฯ และภาคกลาง ดาร์บี้แมชท์ในการแข่งขันที่เป็นทางการจึงยุติลง
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
สโมสรฟุตบอลมหาวิทยาลัยนอร์ทกรุงเทพ

สโมสรฟุตบอลมหาวิทยาลัยนอร์ทกรุงเทพ เป็นสโมสรฟุตบอลซึ่งเป็นตัวแทนทีมฟุตบอลของมหาวิทยาลัยนอร์ทกรุงเทพ ปัจจุบันกำลังแข่งขันอยู่ในไทยลีก 3 โซนภาคกลาง
ประวัติสโมสร.
สโมสรได้ทำการจดทะเบียนสโมสรในปี พ.ศ. 2549 เพื่อส่งทีมเข้าร่วมแข่งขัน ฟุตบอลชิงถ้วยพระราชทานประเภท ง ประจำปี 2549 และเลื่อนชั้นขึ้นไปเล่นฟุตบอลชิงถ้วยพระราชทานประเภท ค, เลื่อนชั้นไปเล่นฟุตบอลชิงถ้วยพระราชทานประเภท ข และเลื่อนชั้นไปเล่นฟุตบอลลีกภูมิภาค ดิวิชั่น 2 ปี 2009 ภายในระยะเวลา 3 ปี ต่อมาในไทยลีก 4 ฤดูกาล 2561 สโมสรสามารถได้แชมป์ของโซนกรุงเทพและปริมณฑล ผ่านเข้าสู่รอบแชมเปียนส์ลีกและได้อันดับ 3 ทำให้ได้เลื่อนชั้นสู่ ไทยลีก 3 ใน ฤดูกาล 2562
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
สโมสรฟุตบอลเกร็กคู สายไหม ยูไนเต็ด

สโมสรฟุตบอลเกร็กคู สายไหม ยูไนเต็ด เป็นสโมสรฟุตบอลในประเทศไทย ตั้งอยู่ที่จังหวัดปทุมธานี ปัจจุบันลงแข่งขันในระดับ ไทยแลนด์ อเมเจอร์ลีก โซนกรุงเทพและปริมณฑล
สโมสรก่อตั้งขึ้นในปี พ.ศ. 2555 จากการที่กลุ่มลูกทัพฟ้าซึ่งส่วนใหญ่เป็นศิษย์เก่าโรงเรียนจ่าอากาศได้เข้ามาเทคโอเวอร์กิจการของ "สโมสรฟุตบอลนิวธัญบุรี ยูไนเต็ด" หรือ "โรสเอเชีย" ในอดีต ก่อนจะเปลี่ยนแปลงชื่อสโมสรรวมถึงเปลี่ยนโลโก้เป็นแบบใหม่ และลงแข่งขันในชื่อ สโมสรฟุตบอลเกร็คคู ลูกทัพฟ้า ปทุมธานี เป็นครั้งแรกในเลกที่ 2 ของฤดูกาล 2555
ประวัติ.
โรสเอเชีย ปทุมธานี.
ในเดือนสิงหาคม พ.ศ. 2551 "สโมสรฟุตบอลโรสเอเชีย" ได้ก่อตั้งขึ้นมาจากศูนย์ฝึกฟุตบอลระดับเยาวชนของ ศุภชัย ศรีลาชัย และเริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2552 โซนภาคกลางและตะวันออก ในชื่อ สโมสรฟุตบอลโรสเอเชีย ปทุมธานี ใช้สนามกีฬาเฉลิมพระเกียรติ คลอง 6 เป็นสนามเหย้า โดยศุภชัย ศรีลาชัย รับหน้าที่เป็นผู้ฝึกสอนด้วยตนเอง 
โรสเอเชีย ปทุมธานี มีโอกาสลงเล่นในถ้วยเอฟเอคัพ เป็นครั้งแรกเมื่อวันที่ 27 มิถุนายน 2552 ในเอฟเอคัพ 2552 รอบคัดเลือก ที่แพ้ให้กับสโมสรสมุทรปราการ เอฟซี 1-2 และจบฤดูกาลแรกด้วยอันดับสุดท้ายในดิวิชัน 2 โซนภาคกลางและตะวันออก
โรสเอเชีย ยูไนเต็ด ธัญบุรี.
ในฤดูกาล 2553 สโมสรได้ย้ายมาแข่งขันในโซนกรุงเทพและปริมณฑล และเปลี่ยนชื่อสโมสรเป็น "โรสเอเชีย ยูไนเต็ด ธัญบุรี" แต่ผลงานในลีกยังคงย่ำแย่และจบฤดูกาลด้วยอันดับสุดท้ายในโซนกรุงเทพและปริมณฑล
ธัญบุรี อาร์เอ ยูไนเต็ด และ นิวธัญบุรี ยูไนเต็ด.
ในฤดูกาล 2554 สโมสรเปลี่ยนชื่ออีกครั้งเป็น "ธัญบุรี อาร์เอ ยูไนเต็ด" และมีผลงานดีที่สุดนับตั้งแต่ก่อตั้งสโมสรโดยจบฤดูกาลด้วยอันดับที่ 12 จาก 16 สโมสรในโซนกรุงเทพและปริมณฑล
ฤดูกาล 2555 สโมสรได้ย้ายมาแข่งขันในโซนภาคกลางและตะวันออก และเปลี่ยนชื่อสโมสรอีกครั้งเป็น "นิวธัญบุรี ยูไนเต็ด"
การเทคโอเวอร์.
ในเลกที่ 2 ของฤดูกาล 2555 สโมสรได้ถูกเทคโอเวอร์โดยกลุ่มลูกทัพฟ้าซึ่งส่วนใหญ่เป็นนักเรียนโรงเรียนจ่าอากาศรุ่น 35 และได้ยื่นเรื่องต่อคณะกรรมการจัดการแข่งขันอีกครั้งเพื่อขอเปลี่ยนโลโก้และชื่อสโมสรเป็น เกร็กคู ลูกทัพฟ้า ปทุมธานี ก่อนจะได้รับอนุมัติในเดือนสิงหาคม พ.ศ. 2555 และจบฤดูกาลด้วยอันดับที่ 14
เกร็กคู ลูกทัพฟ้า ปทุมธานี.
ในฤดูกาล 2556 ภายหลังจากเทคโอเวอร์สโมสรนิวธัญบุรี ยูไนเต็ด พร้อมทั้งเปลี่ยนโลโก้และชื่อสโมสรไปเมื่อฤดูกาลกาลก่อนแล้ว ต่อมาสโมสรได้เปลี่ยนสนามเหย้ามาเป็นสนามกีฬาธูปะเตมีย์ อำเภอลำลูกกา ร่วมกับสโมสรฟุตบอลแอร์ฟอร์ซ ยูไนเต็ด และเปลี่ยนผู้ฝึกสอนมาเป็น "ร.ต.วรวิทย์ ถาวรวัน" โดยนับเป็นผู้ฝึกสอนรายแรกของสโมสรที่ก่อตั้งขึ้นใหม่นี้ โดยสโมสรลงแข่งขันในโซนภาคกลางและตะวันตก และจบฤดูกาลด้วยอันดับที่ 3
เกร็กคู สายไหม ยูไนเต็ด.
ในฤดูกาล 2561 สโมสรฟุตบอลเกร็กคู ลูกทัพฟ้า ปทุมธานี ได้เปลี่ยนชื่อเป็น สโมสรฟุตบอลเกร็กคู สายไหม ยูไนเต็ด พร้อมทั้งเปลี่ยนโลโก้ใหม่แล้ว ต่อมาสโมสรได้เปลี่ยนสนามเหย้ามาอยู่ที่ เขตสายไหม กรุงเทพมหานคร
เจ้าจายหลวง มังราย

เจ้าจายหลวง (พ.ศ. 2470 – 14 กันยายน พ.ศ. 2540) เป็นอดีตเจ้าผู้ครองเมืองเชียงตุง หรือเป็นที่รู้จักในนามเจ้าฟ้าเมืองเชียงตุง และเป็นพระโอรสในเจ้าฟ้ากองไท ภายหลังทรงถูกทางการพม่าควบคุมตัว ณ คุกอินเส่งจนสิ้นพระชนม์
พระประวัติ.
เจ้าจายหลวงเป็นพระโอรสของเจ้าฟ้ากองไทกับพระนางจ่ายุ้นท์ มีพระพี่น้องห้าพระองค์ ขณะยังทรงพระเยาว์เจ้าฟ้ากองไทพระบิดาถูกลอบปลงพระชนม์ขณะครองบัลลังก์เชียงตุง ตำแหน่งจึงตกอยู่ที่เจ้าฟ้าพรหมลือพระปิตุลา พระองค์ทรงเข้ารับการศึกษาในสหราชอาณาจักร ก่อนเสด็จไปศึกษาต่อที่ประเทศออสเตรเลียช่วงปี พ.ศ. 2484-2490
เจ้าจายหลวงได้ขึ้นครองตำแหน่งเป็นเจ้าฟ้าเมืองเชียงตุงเมื่อวันที่ 1 มีนาคม พ.ศ. 2490 และเสกสมรสกับเจ้านางจันแก้วมีพระบุตรด้วยกันสองพระองค์ แต่ในปี พ.ศ. 2502 ทรงสละตำแหน่งเจ้าฟ้าเชียงตุงตามข้อตกลงของพม่า และหลังการยึดอำนาจของนายพล เน วิน มื่อวันที่ 2 มีนาคม พ.ศ. 2505 เหล่าเจ้าฟ้าไทใหญ่หลายพระองค์ถูกคุมตัว และบางพระองค์หายสาบสูญ ซึ่งเจ้าจายหลวงนั้นถูกควบคุมตัวยังเรือนจำอินเส่งในย่างกุ้งเป็นระยะเวลา 6 ปี ภายหลังได้ถูกปล่อยตัวออกมาแต่ทางการพม่ามิอนุญาตให้เจ้าจายหลวงกลับไปยังเชียงตุงอันเป็นมาตุภูมิอีกเลย จนกระทั่งสิ้นพระชนม์เมื่อวันที่ 14 กันยายน พ.ศ. 2540 และได้รับการถวายพระเพลิงพระศพที่ย่างกุ้งเมื่อวันที่ 18 กันยายน พ.ศ. 2540 ก่อนนำพระอัฐิมาบรรจุในกู่เจ้าฟ้าเชียงตุง
อุทยานแห่งชาติถ้ำสะเกิน

อุทยานแห่งชาติถ้ำสะเกิน ครอบคลุมพื้นที่เทือกเขาสูงตอนปลายแห่งทิวเขาหลวงพระบาง ประกอบด้วยผืนป่าสมบูรณ์ ถ้ำขนาดใหญ่ น้ำตก และจุดชมทะเลหมอกในท้องที่อำเภอสองแคว จังหวัดน่าน และอำเภอเชียงคำ, อำเภอปง จังหวัดพะเยา 
ลักษณะภูมิประเทศ.
เป็นเทือกเขาสูงสลับซับซ้อนวางตัวในแนว เหนือใต้ คล้ายรูปตัว T ตัวเขียนใหญ่ในภาษาอังกฤษ มีระดับความสูงเฉลี่ยประมาณ 300 - 1,752 เมตร จากระดับน้ำทะเล โดยมียอดดอยจี๋ ความสูงจากระดับน้ำทะเล 1,752 เมตร เป็นจุดสูงสุด
ลักษณะภูมิอากาศ.
แบ่งออกเป็น 3 ฤดู คือ 
พืชพรรณและสัตว์ป่า.
สภาพป่าประกอบด้วย ป่าดิบเขา พันธุ์ไม้ที่สำคัญได้แก่ ไม้ก่อชนิดต่าง ๆ พญาไม้ นางพญาเสือโคร่ง มะขามป้อมดง สนสามพันปี อบเชย กฤษณา ไม้พื้นล่างได้แก่ มอสส์ เฟิร์นชนิดต่างๆ ป่าดิบชื้น พันธุ์ไม้ที่สำคัญได้แก่ ยาง กระบาก สมพง ลำพูป่า กระทุ่ม พืชพื้นล่างได้แก่ กูดต้น กูดพร้าว เอื้องกุหลาบพวง เป็นต้น ป่าดิบแล้ง พันธุ์ไม้ที่สำคัญได้แก่ ยางแดง ยางขาว ตะเคียน ตะแบก มะม่วงป่า พืชพื้นล่างได้แก่ ไผ่ หวาย เฟิร์น ปาล์ม ต๋าว เป็นต้น ป่าเบญจพรรณ พันธุ์ไม้ที่สำคัญได้แก่ มะค่าโมง สมอพิเภก ตะคร้อ เสี้ยว ดอกขาว พืชพื้นล่างได้แก่ หญ้าแฝก หญ้าคมบาง และพืชในวงศ์ ขิง ข่า เป็นต้น
จากการสำรวจพบว่าสัตว์ป่าส่วนใหญ่เป็นสัตว์ที่เลี้ยงลูกด้วยนมซึ่งมีตั้งแต่ขนาดกลางจนถึงขนาดเล็ก สัตว์เลื้อยคลาน สัตว์ปีก ได้แก่ เสือ เลียงผา เก้ง หมูป่า กระรอก กระแต หมาใน เหยี่ยว นกขุนทอง และนกเขา เป็นต้น
การเดินทาง.
จากอำเภอเมืองน่านใช้ทางหลวงแผ่นดินหมายเลข 1080 ถึงอำเภอท่าวังผา ระยะทางประมาณ 42 กิโลเมตร แล้วแยกซ้ายมือตามทางหลวงแผ่นดินหมายเลข 1148 (ท่าวังผา-สองแคว) ระยะทางประมาณ 33 กิโลเมตร ถึงอำเภอสองแคว แล้วแยกซ้ายมือตามทางหลวงแผ่นดินหมายเลข 1148 (สองแคว-เชียงคำ) อีกประมาณ 38 กิโลเมตร ถึงหมู่บ้านสะเกิน ตำบลยอด อำเภอสองแคว แล้วให้ไปทางขวามือผ่านหมู่บ้านไปอีกประมาณ 6 กิโลเมตร ถึงที่ทำการอุทยานฯ
สถานที่ติดต่อ.
ที่ทำการอุทยานแห่งชาติถ้ำสะเกิน ตำบลยอด อำเภอสองแคว จังหวัดน่าน 55160
โทรศัพท์: 0-9045-9831
อุทยานแห่งชาตินันทบุรี

อุทยานแห่งชาตินันทบุรี มีพื้นที่ครอบคลุมท้องที่อำเภอท่าวังผา อำเภอเมืองน่าน และอำเภอบ้านหลวง จังหวัดน่าน เป็นพื้นที่ที่มีความหลากหลายทางชีวภาพ แหล่งต้นน้ำลำธาร พื้นที่แห่งนี้เคยเป็นจุดยุทธศาสตร์ที่สำคัญแห่งหนึ่งในอดีต ภายใต้อิทธิพลของพรรคคอมมิวนิสต์แห่งประเทศไทย
ลักษณะภูมิประเทศ.
เป็นเทือกเขาสูงสลับซับซ้อนวางตัวในแนวเหนือใต้ อยู่ทางทิศตะวันตกของจังหวัดน่าน ระดับความสูงของพื้นที่ประมาณ 300-1,674 เมตร จากระดับน้ำทะเล โดยมี “ยอดดอยวาว” ความสูง 1,674 เมตร จากระดับน้ำทะเล เป็นจุดสูงสุด นอกจากนี้ยังเป็นแหล่งต้นน้ำของลำห้วยหลายสาย ได้แก่ ลำน้ำสมุน ลำน้ำสะเนียน ลำน้ำวาว ลำน้ำยาว ลำน้ำพี้ ลำน้ำตึม ลำน้ำสีพัน ลำน้ำไสล ลำน้ำระพี และลำน้ำคาง เป็นต้น
ลักษณะภูมิอากาศ.
แบ่งออกเป็น 3 ฤดู คือ ฤดูร้อน ตั้งแต่เดือนมีนาคม-พฤษภาคม ฤดูฝน ตั้งแต่เดือนมิถุนายน-ตุลาคม และฤดูหนาว ตั้งแต่เดือนพฤศจิกายน-กุมภาพันธ์ อุณหภูมิเฉลี่ยต่ำสุดประมาณ 8 องศาเซสเซียส และอุณหภูมิสูงสุดประมาณ 41 องศาเซสเซียส
การเดินทาง.
จากตัวอำเภอเมืองน่าน ใช้ทางหลวงหมายเลข 1080 ไปยังอำเภอท่าวังผาแล้วเลี้ยวซ้ายไปตามทางหลวงหมายเลข 1148 (ท่าวังผา-สองแคว) ประมาณ 1.5 กิโลเมตร แล้วแยกซ้ายไปตามทางหลวงหมายเลข 1082 (นาหนุน-สบขุ่น) ถึงหลักกิโลเมตรที่ 27 แยกขวามือเข้าไปอีกประมาณ 500 เมตร ถึงที่ทำการอุทยานฯ
สถานที่ติดต่อ.
ที่ทำการอุทยานแห่งชาตินันทบุรี ตำบลผาทอง อำเภอท่าวังผา จังหวัดน่าน 55140
โทรศัพท์: 08-9999-2420, 08-0131-1395
อุทยานแห่งชาติขุนสถาน

อุทยานแห่งชาติขุนสถาน ครอบคลุมพื้นที่ป่าฝั่งขวาแม่น้ำน่านตอนใต้ ในท้องที่อำเภอนาน้อย อำเภอนาหมื่น จังหวัดน่าน และอำเภอท่าปลา จังหวัดอุตรดิตถ์ ส่วนใหญ่ปกคลุมด้วยป่าเบญจพรรณ ป่าเต็งรัง ป่าสนเขา ป่าดิบเขา และป่าดิบแล้ง นอกจากนี้ยังมีต้นนางพญาเสือโคร่งในสถานีวิจัยต้นน้ำขุนสถานซึ่งจะบานสะพรั่งในช่วงฤดูหนาวของทุกปี
ภูมิประเทศ.
ลักษณะภูมิประเทศ เป็นภูเขาสลับซับซ้อนมีความสูงชันทอดตัวจากทิศเหนือสู่ทิศใต้ มีแนวสันเขาของดอยแปรเมืองเป็นแนวแบ่งเขตระหว่างจังหวัดแพร่กับจังหวัดน่าน ความสูงตั้งแต่ 120-1,726 เมตรจากระดับน้ำทะเลปานกลาง มีแม่น้ำน่านเป็นแนวกันระหว่างจังหวัดอุตรดิตถ์กับจังหวัดน่าน มีลำธารและลำห้วยซึ่งเป็นต้นน้ำน่านอยู่หลายสาย เช่น ห้วยน้ำแหง ห้วยน้ำอูน ห้วยน้ำลี เป็นต้น ดอยที่สำคัญ เช่น ดอยจวงปราสาท สูง 1,193 เมตร ดอยแม่จอก สูง 1,469 เมตร ดอยกู่สถาน(ดอยธง) สูง 1,634 เมตร และดอยที่สูงที่สุดคือยอดดอยภูคา มีความสูง 1,726 เมตรจากระดับน้ำทะเลปานกลาง
ภูมิอากาศ.
ลักษณะภูมิอากาศของอุทยานแห่งชาติขุนสถาน มีความชุ่มชื้นตลอดทั้งปี แบ่งเป็น 3 ฤดู คือ 
ทรัพยากรป่าไม้.
อุทยานแห่งชาติขุนสถานสามารถจำแนกสังคมพืชออกได้เป็น
ทรัพยากรสัตว์ป่า.
สัตว์ป่าที่พบในอุทยานแห่งชาติขุนสถาน ได้แก่ เสือโคร่ง หมีควาย กวางป่า เลียงผา หมูป่า ลิง อีเห็น หมูหริ่ง หมาหริ่ง กระต่ายป่า ตุ่น อ้น กระรอก นกขุนทอง นกแก้ว นกขมิ้น นกหัวขวาน นกแซงแซวหางบ่วง นกตะขาบทุ่ง แย้ ตะกวด กิ้งก่า ตุ๊กแกป่า กบ เขียด อึ่งอ่าง คางคก ฯลฯ สำหรับในบริเวณแหล่งน้ำเหนืออ่างเก็บน้ำสิริกิตติ์ มีปลาอาศัยอยู่หลายชนิด เช่น ปลานิล ปลาตะเพียนแดง ปลาแรด ปลาชะโด ปลาไน ปลาช่อน ปลาบู่ทอง ปลาสลาก ปลาตะโกก ปลาหมอ และ ปลาสร้อย เป็นต้น
วิทยาลัยชุมชนสระแก้ว

วิทยาลัยชุมชนสระแก้ว เป็นสถาบันอุดมศึกษาของรัฐในกลุ่มสถาบันวิทยาลัยชุมชน สังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นตามนโยบายการกระจายการศึกษาไปยังจังหวัดที่ไม่มีสถาบันอุดมศึกษา ซึ่งปัจจุบันดำเนินงานตามพระราชบัญญัติสถาบันวิทยาลัยชุมชน พ.ศ. 2558 โดยมีวัตถุประสงค์เพื่อให้การศึกษา วิจัย ให้บริการทางวิชาการ ทะนุบำรุงศิลปะและวัฒนธรรม และส่งเสริมการเรียนรู้ตลอดชีวิต เพื่อสร้างความเข้มแข็งของท้องถิ่นและชุมชน การพัฒนาที่ยั่งยืน เสริมสร้างศักยภาพบุคคล ตอบสนองและสอดคล้องต่อความต้องการและการประกอบอาชีพของท้องถิ่นและชุมชนซึ่งนำไปสู่การพัฒนาประเทศ
ประวัติ.
วิทยาลัยชุมชนสระแก้ว จัดตั้งโดยนโยบายของรัฐบาลที่ต้องการให้วิทยาลัยชุมชนให้เป็นสถาบันอุดมศึกษาในท้องถิ่น ในสังกัดสำนักบริหารงานวิทยาลัยชุมชน สำนักงานคณะกรรมการการอุดมศึกษา กระทรวงศึกษาธิการ เมื่อวันที่ 17 เมษายน 2545 ตามนโยบาย "การศึกษาสร้างชาติ สร้างคน สร้างงาน" ของรัฐบาล โดยเฉพาะจังหวัดที่ไม่มีสถาบันอุดมศึกษา ซึ่งวิทยาลัยชุมชนสระแก้ว เป็นหนึ่งใน 10 จังหวัดแรกที่มีการจัดตั้งวิทยาลัยชุมชน โดยในระยะแรกได้ใช้สถานที่ของ "ศูนย์ฝึกและพัฒนาอาชีพราษฎรไทยบริเวณชายแดนจังหวัดสระแก้ว" เริ่มเปิดทำการเรียนการสอนครั้งแรกในภาคเรียนที่ 1 ปีการศึกษา 2545 
ปี พ.ศ. 2547 วิทยาลัยชุมชนสระแก้ว ได้แยกการดำเนินการออกจากศูนย์ฝึกฯ โดยการแบ่งเนื้อที่ให้กับวิทยาลัยชุมชนฯ จำนวน 43 ไร่ 1 งาน 74 ตารางวา พร้อมอาคารเรียน 3 หลัง ห้องน้ำ และบ้านพักข้าราชการ 11 หลัง กระทั่งเดือนตุลาคม พ.ศ. 2547 ได้มีการแต่งตั้งผู้อำนวยการ ข้าราชการครู และบุคลากร เข้าปฏิบัติหน้าที่ในวิทยาลัยอย่างสมบูรณ์
ปี พ.ศ. 2558 วิทยาลัยชุมชนสระแก้ว มีสถานะเป็นส่วนราชการหนึ่งเทียบเท่าคณะในสถาบันวิทยาลัยชุมชน ตามพระราชบัญญัติสถาบันวิทยาลัยชุมชน พ.ศ. 2558 ตามประกาศราชกิจานุเบกษา เล่มที่ 132 ตอนที่ 30 ก หน้าที่ 1-16 ลงวันที่ 10 เมษายน 2558 และตามกฎกระทรวง จัดตั้งส่วนราชการในสถาบันวิทยาลัยชุมชน กระทรวงศึกษาธิการ พ.ศ. 2559 ตามประกาศราชกิจานุเบกษา เล่มที่ 133 ตอนที่ 24 ก หน้าที่ 7-9 ลงวันที่ 18 มีนาคม 2559
ปี พ.ศ. 2562-ปัจจุบัน วิทยาลัยชุมชนสระแก้ว สถาบันวิทยาลัยชุมชน ได้โอนไปสังกัดกระทรวงการอุดมศึกษา วิทยาศาสตร์ วิจัยและนวัตกรรม จากการประกาศใช้พระราชบัญญัติ ปรับปรุงกระทรวง ทบวง กรม (ฉบับที่ 19) พ.ศ. 2562 โดยพระราชบัญญัติดังกล่าว เป็นการจัดตั้งกระทรวงการอุดมศึกษา วิทยาศาสตร์ วิจัยและนวัตกรรม ขึ้นใหม่ ในวันที่ 1 พฤษภาคม พ.ศ. 2562
การบริหารงานของวิทยาลัยชุมชนสระแก้ว สถาบันวิทยาลัยชุมชนได้แต่งตั้งผู้บริหารมาปฏิบัติราชการตามลำดับดังนี้
หลักสูตรที่เปิดสอน.
วิทยาลัยชุมชนสระแก้ว เปิดทำการเรียนการสอนใน 4 ระดับ คือ ระดับหลักสูตรอนุปริญญา ระดับประกาศนียบัตรระดับวิทยาลัย ระดับหลักสูตรสัมฤทธิบัตร และหลักสูตรฝึกอบรม ได้แก่
หลักสูตรฝึกอบรม.
วิทยาลัยชุมชนสระแก้ว เปิดสอนหลักสูตรฝึกอบรมตามความต้องการของชุมชน เช่น หลักสูตรการนวดเท้า 60 ชั่วโมง การนวดไทยเพื่อสุขภาพ 150 ชั่วโมง ภาษาเขมรเพื่อการสื่อสาร ศาสนพิธีกร คอมพิวเตอร์เบื้องต้น กทำขนมเบเกอรี่ และหลักสูตรอื่น ๆ อีกจำนวนมาก
พิธีประสาทอนุปริญญา.
วิทยาลัยชุมชนสระแก้ว ได้รับพระบรมราชานุญาตให้องคมนตรีเป็นประธานในพิธีประสาทอนุปริญญาแก่ผู้สำเร็จการศึกษาจากวิทยาลัยชุมชนสระแก้ว
วิทยาลัยชุมชนพังงา

วิทยาลัยชุมชนพังงา เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงการอุดมศึกษาวิทยาศาสตร์ วิจัย และนวัตกรรม จัดตั้งขึ้นตามนโยบายของรัฐบาลในการจัดให้มีวิทยาลัยชุมชนขึ้นโดยเฉพาะยังจังหวัดที่ยังไม่มีสถาบันอุดมศึกษา เพื่อให้ประชาชนได้รับโอกาสที่เท่าเทียมกันในการเรียนรู้ตลอดชีวิต โดยยึดหลัก "การศึกษาสร้างชาติ สร้างคน และสร้างงาน"
ประวัติ.
วิทยาลัยชุมชนพังงา จัดตั้งขึ้นเมื่อวันที่ 8 ตุลาคม พ.ศ. 2547 โดยเริ่มดำเนินการครั้งแรกในวันที่ 1 มีนาคม พ.ศ. 2549 และเปิดรับนักศึกษาในปีการศึกษา 2549 เป็นปีแรก ซึ่งในระยะแรกได้ใช้สถานที่ของโรงเรียนทับปุดวิทยา ตำบลบ่อแสน อำเภอทับปุด จังหวัดพังงา 
เมื่อวันที่ 19 มกราคม พ.ศ. 2550 ได้ย้ายสำนักงานจากเดิมมายังที่ดินที่ได้รับมอบจากโรงเรียนทับปุดวิทยา ตำบลบ่อแสน อำเภอทับปุด จังหวัดพังงา บนเนื้อที่ 20 ไร่
หลักสูตรที่เปิดสอน.
วิทยาลัยชุมชนพังงา เปิดทำการเรียนการสอน 2 ระดับ คือ ระดับอนุปริญญา และหลักสูตรระยะสั้น
วอลเทอร์ ครองไคท์

วอลเทอร์ เลแลนด์ ครองไคท์ จูเนียร์ (;4 พฤศจิกายน พ.ศ. 2459-17 กรกฎาคม พ.ศ. 2552) ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงข่าวภาคค่ำทางสถานีโทรทัศน์ซีบีเอสติดต่อกันเป็นเวลา 19 ปีติดต่อกันตั้งแต่ปี 1962–81 โดยได้รับการยกย่องเป็น "บุคคลที่น่าเชื่อถือที่สุดในอเมริกา" จากผลการทำโพล ครองไคท์ได้รับการชื่นชมว่าเป็นผู้ที่รายงานข่าวด้วยความเป็นกลาง ไม่เอนเอียงไปทางฝ่ายหนึ่งฝ่ายใด จนได้รับการเปรียบเทียบว่าเปรียบเสมือน "สมอเรือ" และเป็นที่มาของคำศัพท์ที่ใช้เรียกผู้ประกาศข่าวว่า "News anchor" และในสวีเดนกับเนเธอร์แลนด์มีศัพท์เรียกผู้ประกาศข่าวว่า "ครองไคเทอร์" (Kronkiters, Cronkiters) 
ชีวิตในวัยเด็กและการศึกษา.
ครองไคท์ เกิดเมื่อวันที่ 4 พฤศจิกายน พ.ศ. 2459 ในเมืองเซนต์โจเซฟ รัฐมิสซูรี บุตรชายของเฮเลน ลีนา (สกุลเดิม : ฟริตเช่) และ ดร. วอลเตอร์ ลีแลนด์ ครอนไคต์ ซีเนียร์ เป็นทันตแพทย์
ครองไคท์ อาศัยอยู่ในแคนซัสซิตี้ รัฐมิสซูรี จนกระทั่งเขาอายุ 10 ขวบ เมื่อครอบครัวของเขาย้ายไปฮูสตัน รัฐเท็กซัส เขาเข้าเรียนที่โรงเรียนประถมศึกษาที่ Woodrow Wilson Elementary School (ปัจจุบันคือ Baker Montessori School) โรงเรียนมัธยมต้นที่ Lanier Junior High School (ปัจจุบันคือ Lanier Middle School) ในฮูสตัน และมัธยมปลายที่ San Jacinto High School ซึ่งเขาแก้ไขหนังสือพิมพ์โรงเรียนมัธยม เขาเป็นสมาชิกของลูกเสือ เขาเข้าเรียนที่มหาวิทยาลัยเท็กซัส ออสติน (UT) โดยเข้าสู่ภาคเรียนฤดูใบไม้ร่วงปี พ.ศ. 2476 ซึ่งเขาทำงานใน Daily Texan และได้เป็นสมาชิกของบท Nu ของ Chi Phi Fraternity นอกจากนี้เขายังเป็นสมาชิกของ DeMolay บทที่ฮุสตันซึ่งเป็นองค์กรภราดรภาพ Masonic สำหรับเด็กผู้ชาย
ในขณะที่เข้าเรียนที่ UT. ครองไคท์ ได้ลิ้มรสการแสดงครั้งแรก โดยปรากฏตัวในละครร่วมกับเพื่อนนักเรียน Eli Wallach เขาลาออกในปี พ.ศ. 2478 โดยไม่กลับมาอีกในช่วงฤดูใบไม้ร่วงเพื่อมุ่งความสนใจไปที่การสื่อสารมวลชน
ไกลซีน

ไกลซีน (ย่อว่าGly หรือ G) เป็นกรดอะมิโนที่มีขนาดเล็กที่สุดในบรรดากรดอะมิโน 20 ชนิดที่ประกอบเป็นโปรตีนที่พบในร่างกายมนุษย์ ร่ายกายมนุษย์สามารถสังเคราะห์ไกลซีนได้เอง แต่ก็สามารถได้รับจากการรับประทานอาหารได้เช่นกัน มีสูตรโครงสร้างเป็น NH2CH2COOH มีอะตอมของไฮโดรเจนเป็นโซ่ข้าง ลำดับนิวคลีโอไทด์ที่สามารถแปลรหัสเป็นไกลซีนได้คือ GGU, GGC, GGA, GGG 
ไกลซีนเป็นสารไม่มีสี รสหวาน เป็นผลึกแข็ง ไม่มีสูตรโครงสร้างแบบไครอล อยู่ได้ทั้งในสภาวะที่ชอบน้ำและไม่ชอบน้ำ เพราะในโมเลกุลมีไฮโดรเจนเป็นโซข้าง 2 ตัว 
ไกลซีนเป็นสารตั้งต้นในกระบวนการเมทาบอลิซึมที่สำคัญหลากหลายกระบวนการ เช่น กลูตาไธโอน พอร์ไฟริน พิวรีน ฮีม และครีเอทีน และทำหน้าที่เป็นสารสื่อประสาทในระบบประสาทส่วนกลางและช่วยควบคุมการทำงานของร่างกายเช่นการเคลื่อนไหวและการรับรู้ทางประสาทสัมผัส
ไกลซีนยังทำหน้าที่เป็นสารต้านนอนุมูลอิสระ สารต้านการอักเสบ สารที่ป้องกันการเกิดผลึกน้ำแข็ง และสารปรับปรุงภูมิคุ้มกัน ในเนื้อเยื่อส่วนปลายและเนื้อเยื่อประสาท
ไทย ซูเปอร์คัพ 2552

ไทย ซูเปอร์คัพ 2552 เป็นรายการแข่งขันฟุตบอลในประเทศไทย โดยการนำเอาสโมสรฟุตบอลอาชีพที่มีผลงานจบฤดูกาลในไทยพรีเมียร์ลีก อันดับที่ 1 - 4 ในฤดูกาลนั้น มาเตะแข่งขันแบบพบกันหมด ชิงเงินรางวัลรวม 1.5 ล้านบาท 
ในปี พ.ศ. 2552 จัดแข่งขันระหว่างวันที่ 22 - 27 ธันวาคม พ.ศ. 2552 โดยใช้สนามศุภชลาศัยเป็นสนามแข่งขันหลัก
รางวัลประจำการแข่งขัน.
ผู้รักษาประตูยอดเยี่ยม
กองหลังยอดเยี่ยม
กองกลางยอดเยี่ยม
กองหน้ายอดเยี่ยม
การเจียระไนเพชร

การเจียระไนเพชร ถูกริเริ่มโดยชาวเยอรมัน ในปี ค.ศ. 1375 ในแง่ของคำ เจียระไนนี้ให้ความหมายได้สองแบบคือ ทางหนึ่งหมายถึงรูปร่างของอัญมณีที่ถูกเจียระไนขึ้น เช่น รูปทรงกลม รูปทรงไข่ เป็นต้น ส่วนอีกทางหนึ่งหมายถึงรูปร่างของการเจียระไนเหลี่ยมมุม ซึ่งราคาก็จะแปรตามคุณภาพของการเจียระไนนี้เอง ร้านเจียระไนเพชรเจ้าใหญ่เจ้าแรกตั้งขึ้นใน คริสต์ศตวรรษที่ 14 มีชื่อว่า Point Cut พวกเขานี่เองที่เป็นคนคิดค้นการเจียระไน ตามรูปผลึกของเพชร ซึ่งทำให้สูญเสียเนื้อเพชรน้อยที่สุด (เรียกว่าการเจียระไนแบบ บริเลี่ยน)
การเจียระไน.
การเจียระไน เพชร หรือ พลอยมี 4 รูปแบบหลัก ดังนี้คือ
ขั้นตอนการเจียระไน.
 โดยทั่วไปแล้ว การเจียระไนเพชรแบบ บริเลี่ยน (Brilliant Cut) ถือเป็นที่นิยม และเป็นรูปแบบสากลในตลาดการค้าขาย อัญมณี ส่วนหนึ่งเนื่องจากเป็นการเจียระไนที่สูญเสียเนื้อเพชรน้อยที่สุด และทำให้เพชรมีไฟสวยที่สุด
แบ่งออกเป็น 4 ขั้นตอนหลัก คือ
การเจียระไน แบบ บริเลี่ยน ขั้นแรก เริ่มเจียระไนที่ด้านบนสุด ให้เรียบและสม่ำเสมอกันก่อน (เรียกว่า Table) หลังจากนั้นจึงค่อยเริ่มเจียระไน ส่วนก้นเพชร (เรียก Pavilion) แล้วจึงค่อยเจียระไนส่วนบนอีกที (เรียกว่า Crown) ซึ่งการเจียระไนส่วนบนนี้จะส่งผลให้ เหลี่ยมมุมของด้านก้นเพิ่มขึ้นด้วย จุดสุดท้ายที่เกิดขึ้นในการเจียระไนเพชรคือ หน้าตัด เล็กๆใกล้ๆยอดแหลมตรงก้นเพชร (เรียกว่า Culet)
การเจียระไนเพชร แบบ บริเลี่ยน ที่สมบูรณ์แบบนั้นจะต้องนับหน้าตัดได้ 54 หน้า โดยนับรวมทั้ง Culet และ Table ด้วย และ ได้เหลี่ยมมุมตามแบบมาตรฐานสากล ซึ่งจะทำให้เพชรมีไฟสวยที่สุด ขั้นตอนนี้จึงเป็นขั้นตอนที่ละเอียดอ่อน และ ผู้ปฏิบัติงานจะต้องมีความช่ำชอง มีประสบการณ์หลายปีจึงจะมีคุณสมบัติในการทำงานนี้ เนื่องจาก ความผิดพลาดจากการเจียระไน ในเพชรหนึ่งก้อน อาจก่อให้เกิดความเสียหายมูลค่าหลายล้าน
แกรมมี่โกลด์

แกรมมี่โกลด์ เป็นค่ายเพลงไทยภายใต้จีเอ็มเอ็ม มิวสิค ในเครือจีเอ็มเอ็ม แกรมมี่ เน้นการผลิตเพลงแนวลูกทุ่งและหมอลำ ปัจจุบันมีกริช ทอมมัส เป็นกรรมการผู้จัดการคนปัจจุบัน
ประวัติ.
แกรมมี่โกลด์ก่อตั้งขึ้นในปี พ.ศ. 2538 โดยไพบูลย์ ดำรงชัยธรรม ผู้ร่วมก่อตั้งบริษัท แกรมมี่ เอ็นเตอร์เทนเม้นท์ จำกัด (มหาชน) ที่ต้องการสร้างค่ายเพลงลูกทุ่งที่มีเอกลักษณ์เฉพาะตัว แตกต่างจากเพลงไทยป็อปซึ่งเป็นแนวเพลงหลักของแกรมมี่ในขณะนั้น โดยมีไมค์ ภิรมย์พร เป็นศิลปินคนแรกของค่าย
แกรมมี่โกลด์มีเหตุการณ์สำคัญมากมาย เช่น การขายอัลบั้ม "ดอกหญ้าในป่าปูน" สตูดิโออัลบั้มชุดแรกของต่าย อรทัยได้ถึง 1 ล้านชุดในปี พ.ศ. 2545 และในปี พ.ศ. 2555 กับซิงเกิล "ขอใจเธอแลกเบอร์โทร" ของหญิงลี ศรีจุมพล ที่ขึ้นสู่อันดับหนึ่งในชาร์ตเพลงไทย และมียอดวิวในยูทูบกว่า 217 ล้านครั้ง ณ เดือนเมษายน พ.ศ. 2557
ตั้งแต่วันที่ 1 กันยายน พ.ศ. 2566 จีเอ็มเอ็ม แกรมมี่ ได้โอนธุรกิจเพลงทั้งหมดให้แก่ บริษัท จีเอ็มเอ็ม มิวสิค จำกัด (มหาชน) ตามแผนการปรับโครงสร้างธุรกิจเพลง ทำให้ค่ายเพลงแกรมมี่โกลด์เป็นค่ายเพลงย่อยของจีเอ็มเอ็ม มิวสิค ไปโดยปริยาย
ศิลปินในปัจจุบัน.
ปัจจุบันแกรมมี่โกลด์ได้มีการแบ่งค่ายย่อยภายใต้สังกัดออกเป็น 3 ส่วน ส่วนแรกคือแกรมมี่โกลด์หลักที่จะเป็นการทำเพลงลูกทุ่งอย่างครบทุกแนว ส่วนที่ 2 คือไทดอลมิวสิคที่จะเน้นเพลงอีสานไทบ้านที่มาในรูปแบบสมัยใหม่ และส่วนที่ 3 คือฅ.ฅนเพื่อชีวิตที่จะเน้นทำเพลงลูกทุ่งเพื่อชีวิต
เจ้าฟ้ากองไท

เจ้าฟ้ากองไท บ้างเรียกว่า เจ้ากองไต หรือ เจ้าก๋องไต ราชบุตรในเจ้าฟ้ารัตนะก้อนแก้วอินแถลง เจ้าฟ้าเชียงตุงองค์ที่ 8 ประสูติแต่เจ้านางจามฟอง ต่อมาพระองค์ได้เป็นเจ้าฟ้าเชียงตุงองค์ที่ 9 ต่อจากเจ้าพ่อ โดยเจ้าฟ้ากองไทครองราชย์เป็นเจ้าฟ้าเชียงตุงไม่ถึงหนึ่งปีก็ถูกลอบปลงพระชนม์
พระประวัติ.
เจ้าฟ้ากองไท ราชบุตรในเจ้าฟ้าก้อนแก้วอินแถลง เจ้าฟ้าเชียงตุงองค์ที่ 8 ประสูติแต่เจ้านางจามฟอง พระองค์และเจ้าพรหมลือได้ไปศึกษาต่อในประเทศอังกฤษ โดยเจ้ากองไทได้เรียนทางภาควิชาเศรษฐศาสตร์ ส่วนเจ้าพรหมลือเรียนทางด้านช่างไฟฟ้า แต่เรียนไม่สำเร็จการศึกษาทั้งคู่ เนื่องจากทั้งคู่เรียน ๆ เล่น เจ้าฟ้าก้อนแก้วอินแถลง ผู้เป็นเจ้าพ่อ จึงได้เรียกทั้งสองคนกลับมายังเชียงตุง เมื่อกลับมาถึงพม่า เจ้ากองไทไม่ยอมกลับเชียงตุง และได้สมัครเข้าเป็นทหารอังกฤษ จนได้รับยศเป็นนายร้อยโท การไม่กลับเชียงตุงเจ้ากองไทได้เขียนหนังสือถึงเจ้าพ่อแจ้งว่าตนไม่มีหวังจะได้ดิบได้ดีอะไรทางเชียงตุง (คือไม่มีหวังจะได้เป็นเจ้าฟ้า) ก็จะไปหาความดีเอาทางอื่น การที่เจ้ากองไทคิดเช่นนั้น เพราะเห็นว่าเจ้าแม่เป็นคนสามัญ ไม่ใช่เชื้อเจ้า และไม่ใช่มหาเทวี และเข้าใจว่าตำแหน่งเจ้าแกมเมือง (ตำแหน่งรัชทายาท) จะได้แก่เจ้าพรหมลือ เพราะมารดาเป็นเชื้อเจ้าและเป็นมหาเทวี เมื่อเจ้าพ่อได้ทราบความจากหนังสือนั้นแล้ว ก็โทรเลขไปเรียกตัวเจ้ากองไทให้กลับมา และได้แต่งตั้งให้เป็นเจ้าแกมเมือง
ตำแหน่งเจ้าฟ้าเชียงตุงและการลอบปลงพระชนม์.
หลังจากแต่งตั้งเจ้าแกมเมืองมาถึง 13 ปี เจ้าฟ้าเฒ่าจึงวายชนม์ลงเมื่อ พ.ศ. 2479 และเจ้ากองไทก็ได้ขึ้นเป็นเจ้าแทนในปี พ.ศ. 2480 และจะมีงานพิธีครองเมืองในเดือนมกราคม ต่อมา แต่พอถึงเดือนตุลาคม วันที่ 22 ตรงกับวันแรม 3 ค่ำ เดือน 12 มีงานพิธีออกพรรษา เจ้าฟ้าก็ถูกฆาตกรรม งานนี้สามารถจับตัวฆาตกรได้ คือเจ้าสีหะ และในเบื้องต้นได้ซัดทอดคนสนิทเจ้าพรหมลือจนมีเสียงร่ำลือว่าเจ้าพรหมลือมีส่วนในการจ้างวานผู้อื่นลอบปลงพระชนม์เจ้าฟ้ากองไท เพราะต้องการแก้แค้นที่ถูกปล้นราชสมบัติไป ท่าจึงจ้างทนายความพม่ามาเพื่อแก้ต่างในคดีนี้จนเสียเงินว่าจ้างเป็นจำนวนมาก แต่ก็พ้นข้อกล่าวหามาได้ และชาวเชียงตุงส่วนใหญ่ก็ไม่ปักใจเชื่อว่าเจ้าพรหมลือจะมีส่วนในคดีนี้ เพราะเห็นว่าทั้งสองนั้นรักใคร่สนิทสนมกันมาก ขณะที่ข้าหลวงอังกฤษยังคงเชื่อมั่นว่าเจ้าพรหมลือต้องมีส่วนในกรณีนี้ ก็ไม่ได้ผลคืบหน้า หาตัวผู้กระทำผิดไม่ได้ เมื่อไม่มีหลักฐานมัดตัวเจ้าพรหมลือ จึงได้ทำการปล่อยตัวเจ้าพรหมลือ ส่วนเจ้าสีหะได้รับโทษเพียงจำคุกตลอดชีวิต
สถานการณ์หลังการลอบปลงพระชนม์.
เจ้านางจ่ายุ้นท์ พระมหาเทวีหม้ายได้เศร้าโศกเสียใจ และท่องเที่ยวไปมาระหว่างเชียงตุง โดยส่วนใหญ่จะอาศัยในเมืองตองยี ส่วนเจ้าพรหมลือเมื่อพ้นจากคดีแล้ว ทางอังกฤษจำกัดเขตให้อยู่ที่ตองยี คงจะอ้างเหตุอันเกี่ยวกับการค้าฝิ่นออกนอกเขตดังกล่าวมาแล้ว ครั้นเกิดสงครามกับญี่ปุ่นและไทย อังกฤษได้สั่งให้ย้ายไปอยู่ในประเทศพม่าตอนเหนือจนเมื่อญี่ปุ่นเข้ายึดพม่าได้ เจ้าพรหมลือจึงได้กลับมาอยู่เชียงตุงอีก ทางการทหารกองทัพพายัพของไทยที่ยึดเชียงตุงอยู่ในเวลานั้นได้แต่งตั้งให้เป็นเจ้าพรหมลือเป็นผู้ครองนครเชียงตุง และเมื่อสงครามสงบได้เข้ามาอยู่ที่เชียงใหม่ และได้ถึงแก่กรรมลงเมื่อ พ.ศ. 2498 ส่วนเจ้าสีหะถูกจำคุกอยู่ที่ย่างกุ้งเมื่อญี่ปุ่นเข้าย่างกุ้งได้ จึงได้หนีออกจากเรือนจำไป ภายหลังได้กลับมาอยู่ในเขตเมืองเชียงตุง และถูกฆ่าตายที่เมืองเลน
หมากฝรั่ง

หมากฝรั่ง  คือ ผลิตภัณฑ์ทางอาหารชนิดหนึ่งในรูปแบบของหวานขบเคี้ยว เมื่อแรกที่ได้รับประทานจะมีรสชาติหอม หวาน เย็น ตามกลิ่นที่เลียนแบบธรรมชาติ เช่น โคล่า เปปเปอร์มินต์ แอปเปิลหรือรสอื่นๆ หลังจากนั้นจะค่อยๆ จืดลง เหลือแต่กากที่ต้องคายทิ้ง ทำมาจากยางสังเคราะห์ โดยในอดีตมักทำมาจากยางไม้
หมากฝรั่งมีหลายรูปแบบ หมากฝรั่งแบบแท่ง, แบบเม็ด, หรือแบบแผ่น มีทั้งแบบมีน้ำตาลและแบบไม่มีน้ำตาล (ใช้สารให้ความหวานแทนน้ำตาล) บางชนิดมีคุณสมบัติพิเศษ เช่น หมากฝรั่งสำหรับเป่า (bubble gum)
ประวัติ.
หมากฝรั่งเป็นหนึ่งในขนมหวานที่เก่าแก่ที่สุดในโลก ในยุคแรกเริ่ม หมากฝรั่งเป็นก้อนยางไม้ที่มีความยืดหยุ่น ซึ่งผู้คนเคี้ยวเพื่อความบันเทิง อารยธรรมส่วนใหญ่ในประวัติศาสตร์เป็นที่รู้กันว่ามีการเคี้ยวหมากฝรั่งบางชนิด ตัวอย่างเช่น ชาวมายารู้จักการเคี้ยวน้ำเลี้ยงของต้นละมุดหรือต้นชิโคซาโปเต และในกรีกโบราณ ผู้คนเคี้ยวน้ำเลี้ยงของต้นมาสติก เป็นที่คาดการณ์ว่าประเพณีนี้มีอยู่ในหลายพื้นที่ของโลกมาตั้งแต่ยุคหิน
ในศตวรรษที่ 19 โทมัส อดัมส์ ได้นำ "ชิเคิล" (chicle) ซึ่งเป็นยางจากต้นละมุดมาใช้ผลิตหมากฝรั่งในเชิงพาณิชย์
การกำหนดการปกครองด้วยตนเอง

การกำหนดการปกครองด้วยตนเอง  คือ สิทธิของบุคคลที่สามารถกำหนดการกระทำของตนเองได้โดยปราศจากการบังคับจากภายนอก ในทางการเมือง หลักการดังกล่าวถูกมองว่าเป็นเสรีภาพของบุคคลในดินแดนที่ยกให้หรือการรวมชาติที่จะกำหนดสถานะทางการเมืองของตน และวิธีการปกครองโดยปราศจากอิทธิพลมากเกินควรจากประเทศอื่น จนถึงปัจจุบันยังมีความขัดแย้งในการจำกัดความและหลักเกณฑ์ทางกฎหมายสำหรับการกำหนดกลุ่มซึ่งกล่าวอ้างสิทธิการกำหนดการปกครองด้วยตนเองทางกฎหมาย
ปายาส

ปายาส  คือ ข้าวชนิดหนึ่งที่หุงเจือด้วยน้ำหรือน้ำนมและน้ำตาล เป็นอาหารของหลายชนชาติ ซึ่งบางชาติเป็นอาหารหลัก บางชาติเป็นอาหารว่าง
มธุปายาส.
ปายาสเจือน้ำผึ้งเรียก มธุปายาส ครั้งหนึ่งนางสุชาดาเคยถวายแด่พระสมณโคดม ในพุทธศาสนิกชนชาวไทยทำอาหารใกล้เคียงกันเนื่องในวันสำคัญทางพุทธศาสนา เรียกว่า "กระยาทิพย์" หรือ "ข้าวทิพย์" กวนด้วยข้าว น้ำตาล น้ำอ้อย น้ำผึ้ง ถั่วงา และน้ำนม โดยจะให้หญิงพรหมจารีย์เป็นผู้กวน ในภาคเหนือเรียก "ข้าวพระเจ้าหลวง" ส่วนชาวไทใหญ่เรียก "ข้าวซอมต่อหลวง" โดยจะนำไปถวายพระพุทธเจ้าในเทศกาลสำคัญทางศาสนาพุทธเช่นกัน
ข้าวเวท.
ข้าวเวท หรือ ข้าวเปียก คือข้าวที่หุงด้วยน้ำอ้อยและนม หรือหุงด้วยกะทิ เป็นอาหารที่พราหมณ์ไทยใช้ทำถวายพระเป็นเจ้า โดยจะนำข้าวสุกใส่กะลามะพร้าว แล้วเอากล้วยน้ำไทปักไว้ตรงกลางลูกหนึ่ง ผู้ทำอาหารชนิดนี้ต้องเป็นคนเชื้อสายพราหมณ์เท่านั้น กระทำที่เทวสถานสำหรับพระนครเพื่อถวายพระเป็นเจ้าในพระราชพิธีตรียัมปวายและศิวาราตรี เดิมห้ามผู้หญิงทำอาหารนี้ แต่คลายความเข้มงวดเรื่องเพศลงแล้ว ปัจจุบันผู้ทำส่วนใหญ่มักเป็นผู้หญิง ข้าวเวทนี้ใกล้เคียงกับ ปงกัล  ปายาสของทมิฬ เป็นข้าวหุงด้วยน้ำนมและน้ำตาล ถวายแก่สุริยเทพในเทศกาลปงกัล ช่วงมกรสังกรานติของพราหมณ์ในรัฐทมิฬนาฑูและอานธรประเทศ ซึ่งตรงกับพระราชพิธีตรียัมพวาย-ตรีปวายของไทยพอดี
ดีปโอซี

ดีฟโอซี (DEEP O SEA) คือวงดนตรีเร้กเก้สัญชาติไทย สังกัดค่าย โมอายมิวสิก มีเพลงฮิตอย่าง "เกาะสมุย"
ประวัติ.
ดีฟโอซี เป็นวงดนตรีที่มีเนื้อหาเกี่ยวกับทะเล โดยมีลักษณะดนตรีเป็นเร้กเก้เป็นหลักและผสมผสานกับดนตรีอื่นๆ เช่น สกา สามช่า และ โซล
ตัววงนั้นเกิดจากการรวมตัวของกลุ่มนักดนตรี ซึ่งส่วนใหญ่จบการศึกษามาทางด้านดนตรีจากมหาวิทยาลัยต่างๆกัน บางส่วนเป็นเพื่อนกันมาตั้งแต่สมัยมัธยม บางส่วนได้ทำความรู้จักจากสังคมนักดนตรีทาง อินเทอร์เน็ต บางส่วนเป็นนักดนตรีอาชีพและเคยมีผลงานในอดีตมาแล้ว โดยได้รวมตัวกันตั้งแต่ เดือนกันยายน ปี พ.ศ. 2551 ในช่วงแรกเป็นวงดนตรีที่เล่นเพลงในแนว โซล และ ดิสโก้ เป็นหลัก โดยมีงานเล่นประจำในผับและสถานบันเทิงในกรุงเทพมหานคร หลังจากนั้นในเดือนพฤศจิกายน ได้มีการเปลี่ยนแปลงตัวนักร้องนำ และได้ตั้งชื่อวงใหม่ว่า ดีฟโอซี และปรับเปลี่ยนมาเล่นเพลงเร้กเก้เป็นหลัก 
ต้นปี 2552 ดีฟโอซีได้เริ่มต้นเข้าห้องบันทึกเสียงที่ โมอายมิวสิก โดยทำการบันทึกเสียงผลงานเพลงที่แต่งขึ้นเองโดย เอก นักร้องนำ มีโมกข์ โมอาย เป็น วิศวกร ช่วยในการทำ โปรดักชัน และได้ทำการปล่อยซิงเกิ้ลและ มิวสิกวิดีโอแรกของวงมาในเพลง เกาะสมุย ซึ่งได้รับความนิยมแพร่หลาย ถือเป็นวงเรกเก้คลื่นลูกใหม่ที่ได้รับความนิยมไปทั่วประเทศ และวงได้ปล่อยซิงเกิ้ลเพลงถัดมาทั้ง เรกเก้หน้าฝน เกาะเสม็ด Reggae Cocktail ซึ่งได้รับความนิยมในหมู่แฟนเพลงเร้กเก้สกาทั่วประเทศ และเดือน มิถุนายน 2552 ได้ปล่อยอัลบั้มเต็ม On The Beach วางแผงอย่างเป็นทางการ
ช่วงปี 2552-2553 ดีฟโอซีอยู่ในช่วงทัวร์คอนเสิร์ตทั่วประเทศ และเริ่มทำอัลบั้มเพลงชุดต่อไป 
แหล่งข้อมูลอื่น.
http://www.facebook.com/deeposeaband
องค์ชายยองโพ

เจ้าชายย็องโพ เป็นพระราชโอรสองค์เล็กในพระเจ้ากึมวา และเป็นพระอนุชาโดยสายพระโลหิตในพระเจ้าแทโซ เสด็จขึ้นเป็น เจ้าผู้ครองเมืองพูยอ สืบต่อจากพระเจ้าแทโซ กษัตริย์องค์สุดท้ายในฐานะเจ้าประเทศราชของอาณาจักรโกคูรยอ จากการสถาปนาของพระเจ้าแดมูซิน ซึ่งในรัชสมัยของพระองค์นั้นทรงอยู่ในความดูแลของโกคูรยอมาโดยตลอด และมิได้ทรงคิดที่จะรวบรวมแผ่นดินโดยประการใด
ในรัชสมัยของพระองค์นั้น หัวเมืองพูยอ 
ยังคงตั้งมั่นอยู่ได้ดังเดิม เพียงแต่เป็นเมืองประเทศราชเท่านั้น พระองค์มีพระราชโอรสทรงพระนามว่า เจ้าโทจิน ซึ่งได้ดำรงตำแหน่งเป็นแม่ทัพคนสำคัญในสมัยของพระเจ้าแทโซ และเคยเป็นเพื่อนคนสนิทของพระเจ้าแดมูซิน เป็นผู้ที่หลงรัก ท่านหญิงยอนซึ่งเป็นพระมารดาขององค์ชายโฮดง ซึ่งต่อมาโทจินได้เสียชีวิตลงจากสงครามพูยอกับโกคูรยอ เมื่อเจ้ายองโพสิ้นพระชนม์ลงโดยไม่มีทายาทสืบต่อ จึงทำให้หัวเมืองพูยอได้ล่มสลายลง นับแต่นั้นมา เมืองพูยอจึงกลายเป็นหัวเมืองหนึ่งของโกคูรยอไปในที่สุด
มายเลิฟ (เพลงเวสต์ไลฟ์)

"มายเลิฟ"  คือซิงเกิลของเวสท์ไลฟ์จากอัลบั้ม "โคสต์ทูโคสต์" ออกจำหน่ายเมื่อวันที่ 30 ตุลาคม พ.ศ. 2543 "มายเลิฟ" เป็นหนึ่งในซิงเกิลอันดับหนึ่งในชาร์ตซิงเกิลแห่งสหราชอาณาจักร และเป็นเพลงยอดเยี่ยมลำดับที่ 35 ในปี พ.ศ. 2543 ของสหราชอาณาจักร
มิวสิกวิดีโอ.
มิวสิกวิดีโอเพลง "มายเลิฟ" เริ่มต้นการถ่ายทำ ณ สถานีรถไฟ โดยนิกกี้ หนึ่งในสมาชิกของวงได้กล่าวกับคนอื่นในวงว่ารถไฟเที่ยวสุดท้ายนั้นถูกยกเลิก ไบรอันจึงกล่าวว่าจะกลับบ้านด้วยการเดินเท้า และบุคคลอื่นๆในวงจึงตามไป
ไพโรโฟริก

วัสดุไพโรโฟริก (มากจากภาษากรีก "πυροφορος", "purophoros", "เกิดติดไฟ") เป็นวัสดุที่เกิดการลุกไหม้เองได้ ที่อุณหภูมิลุกไหม้เองต่ำกว่าอุณหภูมิห้อง เช่น ไอออน (II) ซัลไฟด์และโลหะหลายชนิดที่ทำปฏิกิริยากับสารอื่น รวมถึงยูเรเนียมด้วยเมื่อนำมาทำให้เป็นผงหรือแผ่นบางๆ วัสดุไพโรโฟริกเหล่านี้มักทำปฏิกิริยากับน้ำ และจะติดไฟได้เองเมื่อสัมผัสกับน้ำหรืออากาศชื้น วัสดุเหล่านั้นสามารถควบคุมความปลอดภัยได้โดยเก็บไว้ในอาร์กอนหรือไนโตรเจน วัสดุไพโรโฟริกส่วนมากสามารถดับได้ด้วยเครื่องดับเพลิงแบบ ดี ซึ่งใช้สำหรับดับโลหะติดไฟ
เมอร์เซเดส-เบนซ์ในฟอร์มูลาวัน

เมอร์เซเดส-เบนซ์มีบริษัทในเครือคือ เมอร์เซเดส-เบนซ์กรังด์ปรีซ์ ซึ่งปัจจุบันอยู่ในการแข่งขันฟอร์มูลาวัน ชื่อทีมว่า เมอร์เซเดส-เอเอ็มจีเปโตรนาสเอฟวันทีม  มีที่ตั้งอยู่ที่แบรกลีย์ นอร์แทมป์ตันเชอร์ สหราชอาณาจักร แต่ถือใบอนุญาตสัญชาติเยอรมัน เมอร์เซเดส-เบนซ์เข้าร่วมการแข่งขันชิงแชมป์ยุโรปสมัยก่อนสงคราม ซึ่งชนะสามรายการและเปิดตัวครั้งแรกในการแข่งขันสูตรหนึ่งปี
ร็อบบี คีน

โรเบิร์ต เดวิด คีน  หรือ ร็อบบี คีน (เกิดวันที่ 8 กรกฎาคม ค.ศ. 1980 ที่กรุงดับลิน สาธารณรัฐไอร์แลนด์) เป็นนักฟุตบอลชาวไอร์แลนด์ ตำแหน่งกองหน้า ปัจจุบันเป็นผู้ช่วยผู้จัดการทีมให้กับสโมสรฟุตบอลมิดเดิลส์เบรอและทีมชาติสาธารณรัฐไอร์แลนด์
โดย ร็อบบี คีน ถือเป็นหนึ่งในผู้เล่นระดับตำนานของทีมชาติสาธารณรัฐไอร์แลนด์ โดยเขาเคยเป็นกัปตันทีมชาติมาอย่างยาวนานตั้งแต่ปี ค.ศ. 2006 จนกระทั่งประกาศเลิกเล่นทีมชาติในปี ค.ศ. 2016 รวมเป็นระยะเวลาถึง 10 ปีในตำแหน่งกัปตันทีมชาติ และเป็นผู้ที่ลงสนามให้ทีมชาติมากที่สุดเป็นอันดับหนึ่งที่ 146 นัด รวมทั้งยังถือครองสถิติยิงประตูให้ทีมชาติมากที่สุดที่ 68 ประตู นอกจากนี้เขายังได้รับการบันทึกว่าเป็นนักฟุตบอลชาวไอริชที่ยิงประตูในพรีเมียร์ลีกได้มากที่สุดเป็นอันดับ 1
เริ่มต้นอาชีพกับวุลเวอร์แฮมป์ตันวอนเดอเรอส์ในดิวิชั่น 1 ก่อนย้ายมาคอเวนทรีซิตีในวัย 18 ปี ด้วยค่าตัว 6 ล้านปอนด์ ซึ่งเป็นฤดูกาลแรกในพรีเมียร์ลีกของร็อบบี คีน ก่อนยิงไปทั้งสิ้น 12 ประตู หลังจากนั้นย้ายไปอินเตอร์มิลานแต่ไม่ค่อยได้ลงนัก จึงย้ายไปอยู่กับลีดส์ยูไนเต็ดในพรีเมียร์ลีก ซึ่งทำผลงานได้ดีในปีแรก ก่อนตกเป็นตัวสำรองของอลัน สมิธ และ มาร์ก วิดูกา เมื่อตกเป็นตัวสำรอง ร็อบบี คีน ตัดสินใจย้ายมาเล่นให้กับทอตนัมฮอตสเปอร์ ซึ่งคีนเล่นได้อย่างดี ก่อนย้ายไปลิเวอร์พูล ด้วยค่าตัว 20 ล้านปอนด์ แต่ไม่สามารถเข้ากับระบบทีมใหม่ได้ จึงย้ายกลับมาสเปอร์ 
หลังจบฟุตบอลชิงแชมป์แห่งชาติยุโรป 2016 ที่ฝรั่งเศส ร็อบบี คีน ประกาศเลิกเล่นให้กับทีมชาติ หลังจากเล่นมานานเป็นระยะเวลากว่า 18 ปี โดยเล่นเป็นนัดสุดท้ายเมื่อวันที่ 31 สิงหาคม ค.ศ. 2016 ในนัดที่ไอร์แลนด์เล่นอุ่นเครื่องกับโอมาน
ราชวงศ์โจวเหนือ

ราชวงศ์โจวเหนือ  เป็นหนึ่งในราชวงศ์ที่ปกครองจีนในยุคที่เรียกว่า ราชวงศ์เหนือใต้ โดย
ขึ้นปกครองจีนตั้งแต่ ค.ศ. 557-581 สืบทอดจาก ราชวงศ์ฉีเหนือ มีจักรพรรดิปกครองทั้งสิ้น 5 พระองค์ก่อนที่จะถูก สุยเหวินตี้ เข้ายึดอำนาจในปี
ค.ศ. 581
ระนาบ

ในทางคณิตศาสตร์ ระนาบ  คือแผ่นราบใด ๆ ในพื้นผิวสองมิติ ระนาบคืออุปมัยสองมิติของจุด (ศูนย์มิติ), เส้นตรง (หนึ่งมิติ) และปริภูมิ (สามมิติ) ระนาบสามารถเกิดขึ้นจากปริภูมิย่อยของปริภูมิที่มีมิติมากกว่า อย่างกำแพงในห้อง หรืออาจอยู่อย่างอิสระด้วยตัวเอง ตามในนิยามของเรขาคณิตแบบยุคลิด
ในอีกความหมายหนึ่งก็คือ ระนาบเป็นพื้นผิวสองมิติมีความกว้างและความยาว เกิดจากแนวเส้นที่ต่อเนื่องกัน ปิดล้อมพื้นที่ใดพื้นที่หนึ่งทำ ให้เกิดรูปร่าง หรือกลุ่มของจุดและเส้นซึ่งเรามองผ่านไปแล้วเกิดลักษณะของระนาบ 
ในทางคณิตศาสตร์โดยเฉพาะเรื่องเรขาคณิต, ตรีโกณมิติ, ทฤษฎีกราฟ และกราฟของฟังก์ชันการกระทำจำนวนมากกระทำอยู่ในระนาบ
ศกุนตลา เทียนไพโรจน์

ศกุนตลา เทียนไพโรจน์ (เกิด 25 ตุลาคม พ.ศ. 2520) ชื่อเล่น แอม แต่นิยมเรียกกันว่า ต้นหอม เป็นนักแสดง พิธีกร นักจัดรายการวิทยุชาวไทย ได้รับฉายาว่าเป็น "ควีนออฟแจ็คพ็อต! (Queen of Jackpot!)" เนื่องจากไปออกรายการ "ซุปตาร์ปาร์ตี้" และ "HOLLYWOOD GAME NIGHT THAILAND" โดยการทำแจ็คพ็อตแตกให้กับผู้เข้าแข่งขันทางบ้านทุกครั้ง ที่มีการแข่งขันเกมใบ้คำทายชื่อคนดัง
นอกจากนั้น ศกุนตลา เป็นคนในวงการบันเทิงที่ทำธุรกิจหลากหลายอย่าง ซึ่งปัจจุบัน เธอมาเอาดีในด้านธุรกิจ "บาร์โฮสต์" ซึ่งเป็นธุรกิจสถานบันเทิงยามค่ำคืนสำหรับผู้หญิงโดยเฉพาะ ซึ่งการที่เธอหันมาทำธุรกิจลักษณะนี้ สาเหตุเพราะว่า เธอมีแรงบันดาลใจหลังจากที่ถ่ายทำรายการในยูทูบ จึงตัดสินใจเข้าถือหุ้นบาร์โฮสต์ 5 แห่ง ที่ตั้งอยู่ในกรุงเทพมหานคร จนได้รับฉายาว่า "เจ้าแม่บาร์โฮสต์" 
การศึกษา.
จบการศึกษาระดับปริญญาตรี สาขาเศรษฐศาสตร์ธุรกิจ คณะวิทยาการจัดการ มหาวิทยาลัยราชภัฏจันทรเกษม
สีดา (เพลง)

"สีดา" เป็น ซิงเกิลหนึ่งจากอัลบั้ม อย่างลึกซึ้งแด่คุณคนพิเศษ ของ ดนุพล แก้วกาญจน์ ออกวางแผงเมื่อปี พ.ศ. 2532 โดย อารี อุไร นามปากกาของ สุรพล โทณะวณิก เป็นผู้แต่งคำร้อง ซึ่งสร้างจากเรื่องชีวิตจริงของ "ประโนตย์ วิเศษแพทย์" สาวประเภทสอง โดยกล่าวถึงโศกนาฏกรรมความรักอย่างลึกซึ้งระหว่างชาย 2 คน แต่สุดท้ายต้องจบลงด้วยอัตวินิตบาตกรรม เป็นเหตุการณ์ที่สร้างความซาบซึ้งจนเป็นข่าวคราวบนหน้าหนังสือพิมพ์ เมื่อปี พ.ศ. 2510 ชื่อสีดาในบทเพลง คือตัวละครในวรรณคดีไทยเรื่องรามเกียรติ์ ซึ่งประโนตย์เคยแสดงในช่วงเรียนวิชานาฏศิลป์ แม้ไม่อาจทำให้ท่วงท่าการร่ายรำของเธองดงามมากนัก แต่สิ่งที่ทำให้เธอโดดเด่นที่สุดคือเรื่องความสวยที่สามารถถ่ายทอดความงดงามของนางสีดาอย่างยากจะหาผู้ใดในขณะนั้นเทียบได้ 
อารี อุไร ได้มีโอกาสชมการแสดงและความสวยของประโนตย์ ที่ยังคงประทับในความทรงจำ จึงนำเรื่องราวชีวิตดังกล่าวมาเขียนเป็นบทเพลง โดยได้มีการดัดแปลงบางส่วนของเรื่องออกไป ทำให้มีบางเสี้ยวของเหตุการณ์ต่างไปจากความเป็นจริง 
เพลง สีดา ทำนองมาจากเค้าโครงของเพลง Marilyn et John ของ Vanessa Paradis
 โดยมี อภิไชย เย็นพูนสุข เป็นผู้เรียบเรียงเสียงประสาน และ เทวัญ ทรัพย์แสนยากร เป็นนักดนตรีรับเชิญ ถือเป็นเพลงหนึ่งของ แจ้ ที่มีแนวเนื้อหาต่างไปจากเพลงอื่นในอัลบั้มเดียวกัน
เอนรีโก กีเอซา

เอนรีโก กีเอซา  เกิดเมื่อ 29 ธันวาคม พ.ศ. 2513 เป็นนักฟุตบอลชาวอิตาลี 
เล่นในตำแหน่งกองหน้า เริ่มต้นค้าแข้งกับทีมยักษ์ใหญ่อย่างซามพ์โดเรีย โดยมีโอกาสประเดิมสนามเซเรียอานัดแรกกับซามพ์โดเรียในเกม โรม่า-ซามพ์โดเรีย 1-0 ในวันที่ 16 เมษายน ค.ศ. 1989 ก่อนจะถูกยืมตัวไปเล่นกับเตราโม่ ทีมในระดับ เซเรียซี 2
ตามด้วย คิเอติ ก่อนย้ายกลับมาลาซามพ์ อีกครั้ง ซึ่งในครั้งนี้เคียซ่าได้โอกาสลงสนามมากพอสมควรแต่ยังแจ้งเกิดไม่สำเร็จ และถูกปล่อยตัวไปอยู่กับโมเดน่า ทีมในเซเรียบี โดยทำประตูไปทั้งสิ้น 15 ประตู จากนั้นก็ย้ายไปอยู่กับเครโมเนเซ่ทีมในเซเรียอา ซึ่งเคียซ่าก็ผลิตสกอร์ได้ถึง 14 ประตู ก่อนย้ายกลับมาซามพ์โดเรีย คำรบสาม และที่นี่เคียซ่าก็จัดการยิงไป 22 ประตู จนมีชื่อติดทีมชาติ และได้โอกาสไปเล่นยูโร 1996 กับทีมชาตออิตาลี ซึ่งเคียซ่าเอง ก็ยิงได้ 1 ประตู ในนัดที่แพ้ สาธารณรัฐเช็ก ไป 1-2 ประตู ก่อนเริ่มฤดูกาล 1996-97 เคียซ่าก็ย้ายต้นสังกัดอีกครั้ง เป็นปาร์ม่า โดยการจับคู่กับ เฮอร์นัน เครสโป ทั้งคู่สามารถผลิตสกอร์ได้อย่างมากมาย และสามารถนำทีมคว้าแชมป์ยูฟ่าคัพ,โคปาอิตาเลีย มาครองได้สำเร็จโดยเคียซ่าลงสนามให้ปาร์ม่าในลีกไปทั้งสิ้น 92 นัด ยิงไป 33 ประตู ในระยะเวลา 3 ปี ก่อนย้ายไปอยู่กับฟิออเรนติน่า ในฤดูกาล 1999-00 ในปีแรกเคียซ่าไม่มีโอกาสลงสนามมากนัก ก่อนที่การย้ายไปสู่โรม่า ของกาเบรียล บาติสตูต้า 
ในปีถัดจะส่งผลให้เคียซ่าก้าวขึ้นมาเป็นตัวหลัก โดยยิงให้ฟิออเรนติน่าไปถึง 22 ประตู ในฤดูกาล 2000-01 นอกจากนี้ยังพาฟิออฯ คว้าแชมป์โคปาอิตาเลียมาครองอีก 1 รายการ ในขณะที่ฟอร์มแรงอย่างต่อเนื่องจนมีชื่อกลับมาติดทีมชาติอีกครั้ง แต่แล้วอาการบาดเจ็บก็เล่นงานเข้าจนได้ หลังจากลงสนามในฤดูกาล 2001-02 ไป 5 นัด กับการยิง 5 ประตู เคียซ่าถึงกลับขาหักพักยาวทั้งฤดูกาลในเกมที่ฟิออเรนติน่าเปิดบ้านถล่มเวเนเซียไป 3-1 ซึ่งนั่นก็เป็นนัดสุดท้ายของเคียซ่าในชุดม่วงมหากาฬปิดฉากโอกาสไปเล่นฟุตบอลโลก 2002 กับอิตาลีโดยสิ้นเชิง นอกจากนี้สโมสรยังมีหนี้สินมากมาย จนไม่สามารถจ่ายค่าเหนื่อยนักเตะได้ แต่เคียซ่าเองก็ปฏิเสธที่จะรับเงินค่าเหนื่อยใด ๆ ก่อนที่สิ้นฤดูกาลฟิออเรนติน่าจะถูกตัดสินล้มละลายและถูกปรับให้ลงไปเล่นในเซเรียซี2 และเปลี่ยนชื่อเป็นฟลอเรนเทีย ซึ่งทำให้นักเตะในสังกัดฟรีเอเยนต์ทันที เคียซ่าตัดสินใจย้ายมายังกรุงโรมกับลาซิโอ แต่อาการบาดเจ็บก็ยังไม่หายดี โดยมีโอกาสลงสนามให้ลาซิโอแค่ 11 นัด ยิงไป 2 ประตู ก่อนย้ายไปเริ่มต้นใหม่กับทีมเล็กๆอย่างเซียน่าซึ่งขึ้นมาเล่นในเซเรียอาเป็นครั้งแรกในประวัติศาสตร์สโมสรอีกด้วย ซึ่งเคียซ่าก็ได้เบอร์ 10 ของเซียน่ามาครองและยังเป็นกัปตันทีมอีกต่างหาก ตลอด 5 ปีที่ค้าแข้งกับเซียน่า เคียซ่ามีโอกาสลงสนามไป 129 นัด ยิงไป 32 ประตู และสามารถช่วยให้เซียน่ารอดตกชั้นทั้ง 5 ปี ก่อนที่ร่างกายจะไม่เอื้ออำนวย เคียซ่าตัดสินใจ มาค้าแข้งกับทีมเล็ก ๆ อย่าง ฟิกไลเน่ ในเซเรียซี2 ตั้งแต่ปี 2008 ซึ่งปัจจุบันก็ยังเล่นอยู่ แม้อายุจะใกล้ 40 แล้วก็ตาม เคียซ่าลงสนามในเซเรียอา ไปทั้งสิ้น 387 นัด ยิงไป 129 ประตู
ทีมชาติ.
ลงสนามนัดแรกในทีมชาติ วันที่ 29 พฤษภาคม ค.ศ. 1996 อิตาลี เสมอ เบลเยียม 2-2 กับทีมชาติเคียซ่ามีโอกาสลงสนามให้
อิตาลีตั้งแต่ปี 1996-2001 
โดยยิงไปทั้งสิ้น 7 ประตู จาก 22 นัด นอกจากนี้ยังมีโอกาสติดทีมไปเล่นในศึก
ยูโร 96 (ซึ่งเคียซ่าสามารถยิงได้ 1 ประตู นัดแพ้สาธารณรัฐเช็ก 1-2 ประตู) และ ฟุตบอลโลก 98
จูเลียน รุยซ์

จูเลียน  หรือ Julián Ríos หรือ Julián Ruíz และมีชื่อในการแสดงที่รู้จักในบางครั้งว่า Julian Andretti หรือ Jordan Rivers เกิดเมื่อวันที่ 12 ตุลาคม ค.ศ. 1970 ในเวสต์โควินา รัฐแคลิฟอร์เนีย เป็นนักแสดงหนังโป๊ชาวอเมริกัน
เขามีเชื้อสายเลบานอน และอินเดียนอเมริกัน เป็นบุตรคนที่ 2 ในครอบครัวพี่น้อง 6 คน ก่อนที่เขาจะเริ่มสู่อุตสาหกรรมหนังโป๊ เขาอยู่ในนาวิกโยธินสหรัฐอเมริกาเป็นเวลา 6 ปี (1988-1994) ยังเป็นทหารผ่านศึกในสงครามอ่าวเปอร์เซีย ดิลโดในชื่อเขา ที่บอกว่ามีขนาดจริงที่ 9 1/2 นิ้ว
เขาเข้าสู่อุตสาหกรรมหนังโป๊เมื่อเขาอายุได้ 25 ปี และเขายังทำงานเป็นเทรนเนอร์ส่วนตัว ในช่วงแรกของการแสดงเขายังเคยถูกออรัลเซ็กซ์โดยนักแสดงร่วมไบเซ็กชวล ผลิตโดย ชิ ชิ ลารู ใน "Fly Bi Night" จูเรียนแสดงภายใต้ชื่อ จอร์แดน ริเวอร์ส ที่เหลือเขาแสดงในหนังชาย-หญิง
ในปลายยุค 1990 เขาออกเดทและอยู่ร่วมกับนักแสดงหนังโป๊หญิงที่ชื่อ สเตซี วาเลนไทน์ ความสัมพันธ์ของทั้งคู่มีอยู่ในหนังเรื่อง "The Girl Next Door" ต่อมาปี 2000 เขาแต่งงานกับนักแสดงหนังโป๊หญิงที่ชื่อ จิลล์ เคลลี ในปี 2002 เขาออกวงการแสดงมาเป็นหุ้นส่วนและ Manager of Operations ให้กับ จิลล์ เคลลี โปรดักชัน ร่วมกับภรรยาเขา พวกเขายังเลิกการมีเพศสัมพันธ์กับคนอื่น และตั้งใจที่จะเริ่มต้นครอบครัวกัน
ในปี 2003 จูเลียนและเคลลีเลิกรากันไป เขากลับมาแสดงและกำกับหนังโป๊อีกครั้ง ให้กับบริษัทอื่น ปัจจุบันเขาออกเดทกับนักแสดงหนังโป๊ เมมฟิส มอนโร ในเดือนธันวาคม 2002 จูเลียนเป็นพิธีกรรายการทางเคเบิลทีวีที่ชื่อ "Spice Hotel" ทาง Spice Live ที่เน้นไปทางนักแสดงหนังโป๊คู่ เขาออกไปในปี 2005 โดยออกจากอุตสาหกรรมหนังโป๊ อย่างเช่นไปทำธุรกิจอสังหาริมทรัพย์ โดยมีอีแวน สโตนมาทำหน้าที่เป็นพิธีกรแทน
ในปี 2006 เขาเข้าร่วมกับบริษัทที่ชื่อทวิตเตดพิงก์ ต่อมาเปลี่ยนชื่อเป็นซัดเดนอิมแพก หลังจากที่ผู้ก่อตั้งที่ชื่อ โลลา ออกไป
ร็อคแมน DASH ซีรีส์

ร็อคแมน DASH (; โรมาจิ: "Rokkuman DASH shiriizu") หรือ เมกาแมน เลเจนดส์ (Mega Man Legends) เป็นซีรีส์ภาคต่อชุดที่ 3 ของเกมชุดร็อคแมน โดยแนวเกมเป็นแนวแอคชั่น RPG ผสม กราฟิกภาพ 3D โพลิก้อน โดยในซีรีส์นี้ถูกออกจำหน่ายวิดีโอเกมสำหรับเครื่องเพลย์สเตชัน รวมไปถึง นินเทนโด 64 คอมพิวเตอร์ โทรศัพท์มือถือ และ เพลย์สเตชันพอร์เทเบิล
ร็อคแมน DASH ดำเนินเนื้อเรื่องในช่วงเวลาที่ไม่แน่นอนแต่มีข้อสันนิษฐานว่าร็อคแมน DASH ดำเนินอยู่ในช่วงเวลาต่อจากซีรีส์ร็อคแมน ZX
ชื่อร็อคแมน DASH ย่อมาจาก "Digouter's Adventure Story in Halcyon Days"
รายชื่อผลงาน.
เส้นเรื่องเรียงตามลำดับเวลา "ทรอนนิโคบุน" → "DASH" → "การผจญภัยบนเกาะทั้ง 5!" → "DASH 2 เอพิโซด 1" → "DASH 2 เอพิโซด 2"
วางจำหน่ายเมื่อวันที่ 18 ธันวาคม ค.ศ. 1997
วางจำหน่ายเมื่อวันที่ 22 กรกฎาคม ค.ศ. 1999
อยู่ในส่วนหนึ่งของ ทรอนนิโคบุน ภายหลังถูกรวมอยู่ในเกม DASH 2 เวอร์ชัน PSP
วางจำหน่ายเมื่อวันที่ 20 เมษายน ค.ศ. 2000
เปิดบริการเมื่อวันที่ 1 กุมภาพันธ์ ค.ศ. 2008
ยกเลิกการพัฒนา
ตัวละครหลักของเกม เป็นหุ่นยนต์ที่ถูกบาร์เรล แคสเก็ทค้นพบจากการหลับใหลในเวลานับร้อยๆปี
หลานสาวของบาร์เรล และผู้ช่วยของร็อค วอลนัท
ปู่ของโรล ชื่นชอบการขุดสมบัติ
หุ่นยนต์ลิงตัวเล็กของบาร์เรล
น้องสาวในตระกูลโบน เป็นอัจฉริยะที่สุดในกลุ่ม เธอสร้างโคบุนและเครื่องจักรนักสู้
พี่ชายของทอร์นผู้วางกลยุทธให้กับทีม
ทารกในร่างยักษ์ พูดได้แต่คำว่า "บาบู"
หุ่นยนต์ผู้ช่วยของกลุ่มโบนทำหน้าที่ขโมยสมบัติต่างๆ
อี จิน

เจ้าชายอี จิน (เกาหลี: ; ฮันจา: ; อาร์อาร์: "I Jin"; เอ็มอาร์: "Yi Jin"; 18 สิงหาคม พ.ศ. 2464 — 11 พฤษภาคม พ.ศ. 2465) เป็นพระราชโอรสพระองค์แรกในอี อึน กับอี พัง-จา มีพระอนุชาคือเจ้าชายอี กู 
ขณะที่เจ้าชายจินประทับอยู่ร่วมกับพระบิดามารดาในเกาหลีได้ถูกลอบวางยาพิษจนสิ้นพระชนม์ในวันที่ 11 พฤษภาคม พ.ศ. 2465 จนเกิดกระแสข่าวลือต่าง ๆ นานา ๆ และสื่อท้องถิ่นเองก็มิได้รับอิสระในการรายงานข่าว พระราชพิธีปลงพระศพจัดขึ้นในวันที่ 17 พฤษภาคม พ.ศ. 2465 และได้ทำการฝังพระศพภายในเกาหลีหลังการชันสูตรพระศพอย่างรีบร้อน
อีเทอร์นอล (วงดนตรี)

อีเทอร์นอล  เป็นวงดนตรีอังกฤษหญิงล้วนแนวอาร์แอนด์บี ก่อตั้งวงในปี ค.ศ. 1992 เคยได้รับรางวัลโมโบ ประกอบด้วยสมาชิกพี่น้อง อีสเตอร์และเวอร์นี เบนเนตต์ ร่วมด้วยเคลเล ไบรอันและหลุยส์ เนิร์ดดิง และเป็นหึ่งในวงหญิงล้วยที่ประสบความสำเร็จที่สุดวงหนึ่งในสหราชอาณาจักรตลอดกาล และยังประสบความสำเร็จในระดับนานาชาติ วงมีเพลงติดท็อป 20 อยู่ 15 เพลงในระหว่างปี ค.ศ. 1933-99 มีเพลงแรกคือ "Stay" ที่ติดท็อป 20 ในสหรัฐอเมริกา ทั่วโลกอีเทอร์นอลมียอดขายมากกว่า 10 ล้านชุด
โมโกะ จัมบี้

โมโกะจัมบี้ (Moko_jumbie) เป็นเครื่องเล่นชนิดหนึ่งที่มาจากประเทศตรินิแดดและโทบัคโค ลักษณะของมันจะเป็นท่อนไม้ที่สามารถเชื่อมต่อกับขาเป็นแนวเดียวกันอย่างแข็งแรง เมื่อผู้เล่นสวมใส่เจ้าโมโกะจัมบี้ก็จะเดินหรือเต้นบนความสูงที่ต่อจากเจ้าท่อนไม่นั้น รากศัพท์ของมันอาจจะมาจาก "Moko" (ซึ่งอาจจะอ้างอิงมาจากชื่อเทพเจ้าของแอฟริกา) และจัมบี้เป็นศัพท์ทางแถบแคริเบียนที่ใช้เรียกพวกภูติผีหรือวิญญาณซึ่งอาจจะแผลงมาจากภาษาคองโกคำว่าซัมบี้ (Zumbi) โมโกะจัมบี้มีต้นกำเนิดมาจากประเทศแถบแอฟริกาตะวันตก สืบทอดต่อกันมาสู่ประเทศแถบแคริเบี้ยน ชนเผ่าต่างๆมักจะใช้มันเป็นเครื่องเล่นยามที่มีงานเทศกาลต่าง เด็กๆจะถูกสอนให้เล่นมันเหมือนกับเป็นวัฒนธรรม
เมื่อเทพเจ้าโมโกะที่มาจากประเทศคองโกและไนจีเรีย ประเทศตรินิแดดได้รับอิทธิพลจากเทพเจ้าโมโกะ และยังมีผลต่อความเชื่อเรื่องจารีตประเพณี พระเจ้าคือผู้ที่มองมาจากภูเขาบนความสูงเสียเมฆ เขาสามารถแลเห็นล่วงหน้าได้ถึงภัยอันตรายและภูติผีปีศาจ ชื่อโมโกะหากแปลตามตัวอักษรจะหมายถึงผู้รู้แจ้ง และเขาจะเป็นตัวแทนที่ยืนอยู่บนไม้ต่อขาสูงละลิ่ว ยังมีพละกำลังที่ไม่สามารถอธิบายได้ต่อสายต่อมนุษย์ ในเกือบทุกเชื้อชาติที่มีความเกี่ยวข้องกัน โมโกะได้ลุกขึ้นจากคนที่มีความสูงปกติ สูงขั้นสู่ท้องฟ้าอย่างง่ายดายโดยปราศจากความช่วยเหลือ และล่วงหล่นลงมาเสมือนว่าจะปลดปล่อยทุกสิ่งทุกอย่าง และคิดถึงการใช้ชีวิตอย่างไรให้เกิดประสิทธิภาพ
เจ้าโมโกะได้เข้ามายังประเทศตรินิแดดโดยการ "เดินทางข้ามมหาสมุทรแอตแลนติสจากชายฝั่งตะวันตกของแอฟริกา แบกความทุกข์ไว้มากมาย ประสบการณ์หลายศรรตวรรษ และการถูกจ้องทำลาย
จากความป่าเถื่อนไร้มนุษยธรรม แต่ก็ยังเดินต่อไปเรื่อยๆ (John Cupid, Carribean Beat)" ความเชื่อที่ยังหลงเหลือในจิตใจของชนรุ่นหลัง ระหว่างความเป็นทาสกับการเป็นพลเมืองในอาณานิคม ในที่สุดก็ได้มาเดินบนท้องถนนของประเทศตรินิแดดเพื่อเป็นการเฉลิมฉลองต่ออิสรภาพ เมื่อมันได้ฝังรากลึกลงไปในประเพณีของคนแอฟริกันที่สืบทอดต่อกันมา ประเทศตรินิแดดได้ปรับเปลี่ยนปรับปรุงให้มีความโดดเด่นโดยมีการเพิ่มคำว่าจัมบี้ หรือชื่อผีเข้าไป ก่อนปี 1900 ก่อนที่เจ้าโมโกะจัมบี้จะได้เข้ามาเป็นส่วนหนึ่งของงานเฉลิมฉลองมวลชนในประเทศตรินิแดด เจ้าโมโกะจัมบี้นั้นจะเดินไปรอบๆถนนของท่าเรือในสเปนรวมถึงเมืองอื่น เพื่อที่จะปกป้องภยันตรายจากปีศาจ บทบาทหนึ่งที่สำคัญของเจ้าโมโกะจัมบี้คือการที่จะขอรับบริจาคจากผู้รอเฝ้าชมขบวนแห่งานที่อยู่บนอาคาร อย่างไรก็ตามความมีชื่อเสียงของเจ้าโมโกะจัมบี้ในงานเฉลิมฉลองก็เกิดขึ้นอย่างช้า ๆ จนกระทั่งมันถูกฟื้นฟูอย่างจริงจังขึ้นมาอีกครั้ง
ก่อนปี 1900 ที่เจ้าโมโกะจัมบี้จะเป็นส่วนหนึ่งที่สำคัญสำหรับงานเฉลิมฉลอง จนกระทั่งมีชายสองคนในนำวัฒนธรรมนี้กลับมา ชายสองคนนั้นชื่อ มูส (Moose) และดราก้อน (Dragon) เขาได้นำมันในงาน และยังได้สร้างสรรค์โมโกะจัมบี้ชนิดใหม่ขึ้นมา เอกลักษณ์ของไม้ต่อขาจะเป็นการเดินสมัยใหม่ แต่ก็มีการเดินที่จะไม่มีการรัดที่ขากับไม้ การเปลี่ยนแปลงนี้เกิดขึ้นจากชายชื่อเบน (Ben) ซึ่งเป็นนักท่องเที่ยวชาวแคนาดาได้มายังประเทศตรินิแดดกับไม้ต่อขาหนึ่งคู่ เขาจะรัดมันไว้กับขา และชาวตรินิแดดก็ได้แรงบันดาลใจจากการออกแบบของเบน จึงนำมันมาปรับใช้เองด้วย ตอนนี้มีคณะโมโกะจัมบี้ในประเทศตรินิแดดสองคณะ วะตุซี่ (Watusi) และคิริมันจาโร (Kilimanjaro) แต่ก็ยังมีคณะที่เล็กๆอยู่อีกบ้าง ดังนั้นโมโกะจัมบี้ได้มีแนวคิดมาจากแอฟริกา แต่ตรินิแดดนั้นได้ประยุกต์ใช้มันเป็นของตัวเอง
เซี่ยงไฮ้ดิสนีย์รีสอร์ต

เซี่ยงไฮ้ดิสนีย์แลนด์รีสอร์ต (Shanghai Disneyland Resort - 上海迪士尼度假區) เป็นรีสอร์ตในผู่ตง เมืองเซี่ยงไฮ้ ประเทศจีน เป็นดิสนีย์เอ็กซ์พีเรียนส์แห่งแรกในจีนแผ่นดินใหญ่ และเป็นสวนสนุกดิสนีย์แห่งที่สองของจีนถัดจากฮ่องกงดิสนีย์แลนด์รีสอร์ต ซึ่งโครงการนี้ได้รับอนุมัติจากทางรัฐบาลจีนในวันที่ 4 พฤศจิกายน พ.ศ. 2552 เปิดอย่างเป็นทางการเมื่อวันที่ 16 มิถุนายน พ.ศ. 2559
รีสอร์ทแห่งนี้มีเซี่ยงไฮ้ดิสนีย์แลนด์ ย่านบันเทิง โรงแรม 2 แห่ง สิ่งอำนวยความสะดวกด้านสันทนาการ ทะเลสาบ รวมถึงที่จอดรถและศูนย์กลางการขนส่ง ระยะเพิ่มเติมจะเห็นการพัฒนาสวนสนุกเพิ่มเติมอีกสองแห่งที่รีสอร์ท สถานที่นี้จะครอบคลุมพื้นที่ 390 เฮกตาร์ (963 เอเคอร์) ในผู่ตง หรือประมาณสามเท่าของขนาดฮ่องกงดิสนีย์แลนด์
พื้นที่.
เซี่ยงไฮ้ดิสนีย์.
เป็นสวนสนุกที่มีเค้าโครงเหมือนสวนสนุกของดิสนีย์แห่งอื่น ๆ ทั่วโลก ได้รับการออกแบบเหมือนกับสวนสนุกดิสนีย์แลนด์ที่แคลิฟอร์เนีย
โรงแรม.
มีโรงแรมทั้งหมดสองแห่ง
ดิสนีย์ทาวน์.
ดิสนีย์ทาวน์พื้นที่ให้บริการศูนย์การค้าขนาดใหญ่ ร้านอาหาร และสถานบันเทิง
วิวาห์ของชาวไร่ (เบรอเคิลผู้พ่อ)

วิวาห์ของชาวไร่  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) จิตรกรชาวเฟลมิชคนสำคัญของสมัยฟื้นฟูศิลปวิทยาแบบดัตช์และเฟลมิช เขียนขึ้นเมื่อราวปี ค.ศ. 1567 ถึงปี ค.ศ. 1568 ภาพ "วิวาห์ของชาวไร่" ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในประเทศออสเตรีย
เนื้อหา.
ภาพ "วิวาห์ของชาวไร่" เป็นงานจิตรกรรมหนึ่งในหลายชิ้นของเบรอเคิลที่บรรยายชีวิตของชาวไร่ชาวนา เจ้าสาวนั่งอยู่หน้าพิดานสีเขียวกลางห้อง แต่เจ้าบ่าวไม่ทราบว่าเป็นผู้ใด ซึ่งอาจจะเป็นชายแต่งดำที่นั่งถือเหยือกเบียร์ทางซ้ายสุดของภาพ ทางด้านขวาเป็นกลุ่มนักดนตรี ด้านหน้ามีเด็กนั่งเลียชาม
งานเลี้ยงจัดในโรงนาที่มีมัดฟางสองมัดและคราดห้อยอยู่อยู่บนผนังทางขวาของพิดานเพื่อเป็นเครื่องเตือนถึงฤดูเก็บเกี่ยวและความรับผิดชอบของเกษตรกร ด้านหน้าของภาพทางขวาเป็นชายสองคนแบกอาหารที่ตั้งบนแคร่ที่ทำด้วยประตูที่ถอดมา อาหารหลักที่เห็นก็มีขนมปัง ข้าวต้มจากธัญพืช (porridge) และซุป
การตรึงกางเขนมอนด์ (ราฟาเอล)

พระเยซูตรึงกางเขนมอนด์ หรือ พระเยซูตรึงกางเขนกาวารี  เป็นภาพเขียนสีน้ำมันที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติ, ลอนดอน
ราฟาเอลเขียนภาพ “พระเยซูตรึงกางเขน” ราวระหว่างปี ค.ศ. 1502 ถึงปี ค.ศ. 1503 ทั้ง “มอนด์” และ “กาวารี” ท้ายชื่อต่างก็เป็นชื่อของเจ้าของเดิมของภาพเขียน งานเขียนชิ้นนี้เป็นงานเขียนชิ้นแรก ๆ ของราฟาเองที่ยังแสดงให้เห็นถึงอิทธิพลของเปียโตร เปรูจิโน เดิมเป็นฉากแท่นบูชาในวัดซานโดเมนนิโคที่ซิตตาดิคาสเตลโล ใกล้กับเมืองเกิดของราฟาเอลเองที่เออร์บิโน
ภาพ “พระเยซูตรึงกางเขน” เป็นภาพของพระเยซูบนกางเขนที่ดูสงบสำรวมแม้ว่าจะใกล้ตาย สองข้างกางเขนเป็นภาพเทวดารองพระโลหิตจากพระอุระและพระหัตถ์ลงในถ้วย ทางขงเป็นภาพของแมรี แม็กดาเลนคุกเข่า โดยมีนักบุญจอห์นอีแวนเจลิสยืนอยู่ข้างหลัง ทางด้านซ้ายพระแม่มารียืนอยู่ข้างหลังนักบุญเจอโรม ที่เป็นนักบุญที่ฉากแท่นบูชาอุทิศให้ ที่ฐานกางเขนมีคำจารึก “” (“ราฟาเอลแห่งเออร์บิโนเขียนภาพนี้”) สีเงิน
ลุดวิก มอนด์นักเคมีและนักอุตสาหกรรมชาวอังกฤษผู้เป็นเจ้าของภาพส่วนบุคคลคนสุดท้ายอุทิศงานเขียนให้แก่หอศิลป์แห่งชาติ, ลอนดอน
ภาพเหมือนของหญิงสาว (ลา ฟอร์นารินา)

ภาพเหมือนของหญิงสาว หรือ ลา ฟอร์นารินา  เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์โบราณแห่งชาติ, โรมในประเทศอิตาลี 
ราฟาเอลเขียนภาพ “ภาพเหมือนของหญิงสาว (ลา ฟอร์นารินา) ” ระหว่างปี ค.ศ. 1518 ถึงปี ค.ศ. 1519 ภาพเขียนนี้อาจจะอยู่ในห้องเขียนภาพของราฟาเอลเมื่อราฟาเอลเสียชีวิต และอาจจะได้รับการแต่งเติมก่อนจะขายโดยผู้ช่วยจูลีโอ โรมาโน ในคริสต์ศตวรรษที่ 16 ภาพเขียนอยู่ที่บ้านของเคานเตสแห่งซานตาฟิโอราขุนนางสตรีชาวโรมัน ต่อมาตกไปเป็นของดยุคแห่งบอนคอมพายีและต่อมาหอศิลป์โบราณแห่งชาติที่เป็นที่ตั้งปัจจุบัน
สตรีในภาพกล่าวกันว่าเป็น “คนอบขนม” (fornarina) มาร์เกอริตา ลูติลือกันว่าเป็นคนรักของราฟาเอล แต่ความหมายของภาพยังไม่เป็นที่ตกลงกันฉะนั้นความหมายที่แท้จริงก็ยังคงสรุปไม่ได้ สตรีในภาพโพกผมอย่างตะวันออกและเปลือยหน้าอกแต่ใช้มือปิดหน้าอกซ้ายหรืออาจจะเพียงยกมือขึ้นเฉยๆ และมีแสงที่ไม่ใช่แสงธรรมชาติที่ส่องร่างมาจากทางซ้ายของภาพ แขนซ้ายคาดด้วยแถบเล็กๆ ที่มีชื่อลายเซ็นของราฟาเอล “” (“ราฟาเอลแห่งเออร์บิโน”) นักประวัติศาสตร์ศิลปะและนักวิชาการถกเถียงกันว่ามือขวาบนหน้าอกซ้ายทำให้เห็นเนื้องอกที่หน้าอกซ่อนอยู่ในการนั่งวางท่าอย่างคลาสสิกของการแสดงความรัก สายตาที่เพ่งมายังผู้ดูก็ยิ่งเป็นการเน้นถึงความไม่เป็นธรรมชาติขององค์ประกอบของภาพทั้งหมด 
การศึกษาด้วยเอ็กซ-เรย์พบว่าฉากหลังเดิมเป็นภูมิทัศน์แทนที่จะเป็นพุ่มเมอร์เติล (myrtle) ซึ่งเป็นพุ่มไม้ศักดิ์สิทธิ์ของวีนัสเทพแห่งความรักและความใคร่